open-index/open-wikipedia-markdown huggingface dataset:
臨時演員

**臨時演員**（），又叫**臨記**，**茄哩啡**，係演員嘅一種，僱傭合約係臨時性質，甚至係口頭合約、臨時工，都算係演藝表演工作。佢哋係喺娛樂圈冇人照、冇背景、冇人識，又想入行嘅新鮮人。

有認為臨時演員如果有天份、有潛質，又肯把握機會，都可以有朝一日成為合約演員、甚至大明星，好似吳君如、周潤發咁。

臨時演員演嘅角色包括路人甲、山賊、死屍、宮女咁，唔使開口講對白嘅。又或者扮跟班、企堂同主角、配角做對手戲，背一句半句簡單對白。臨時演員出鏡通常都唔會影到近鏡、大頭嘅。

## 茄哩啡做主角嘅戲
1987年港產片《胭脂扣》，男主角十二少最後嘅職業就係臨時演員。

1978年有套叫**茄哩啡**嘅港產片，內容以臨時演員何能克（伊雷飾演）爲主。

2019年有套叫**茄哩啡事務所**嘅日本片，內容係以加入Special Actors嘅失業演員大野和人（大澤數人飾演）爲主。

## 註

## 參考
初中成績評核試

**初中成績評核試**（****），通常叫**中三評核試**、**中三淘汰試**，係香港1981到1987年間，決定中三升中四嘅一個公開試。因有民間有反對而取消。之後由校內評核代替。

## 情況
香港政府實施九年免費敎育，由小一到中三。而中三升中四，由於中四嘅資助學位有限，有部份學生唔可以升中四。1981年就加咗個中三評核試，來定出每間學校升中四嘅人數，叫做**獲選派資格率**。升唔到中四，部份會去咗工業學院，轉向政府資助職業訓練。每年約莫有九萬中三學生參加呢個試，近六成派去官立或資助中四學位。

## 民間反對
當時中三評核試加埋小六學能測驗、香港中學會考、香港高級程度會考、香港高等程度會考，令到成個敎育學制變到以考試為中心。中三評核試斬開初中同高中課程，唔連貫，連初中課程都變成為考試而教，令初中飽受考試壓力，有損敎育。所以民間有好大反對聲音，要求取消呢個試。

1984年第一號報告書建議逐步廢咗個試。1986年《檢討初中成績評核辦法工作小組報告書》，公開諮詢後，建議獲選派資格率有九成半以上嘅學校，用過往三年嘅**平均獲派資格率**來決定幾多人升中四，替咗中三評核試。後尾所有中三學生都唔使考，正式廢試。

## 註
廣海灣

**廣海灣**喺廣東一個海灣，台山市南岸，南海北便。個灣以廣海鎮為最凹處，東面有係赤溪鎮岸，西面係海宴岸。廣海處（讀樹陰去）對出係上川島，島同赤溪之間叫三峽口。而西便海宴鎮對係下川島。
定量放鬆

**定量放鬆**（），又叫**量化寬鬆**，係種錢銀手段，當一國貨幣利率低到無得再減，由一國中央銀行生安白造啲數出來，用啲市場動作（例如買私人揸住嘅公債或者抵押貸款擔保證券（MBS，）來繼續放鬆銀根，希望啲人使多啲錢，避免通縮－通脹嘅相反，重話咁樣可以幫經濟復甦。

## 險
有人認為咁造等如白白印銀紙，令通貨膨脹，變相搶人民嘅血汗錢。如果一時冇效，一直印落去就會引起超級通脹。

## 例
*日本銀行定量放鬆
*英格蘭銀行
*美國聯邦儲備銀行公開市場委員會（Federal Reserve Open Market Committee，FOMC）呢下大手筆，美金即刻跌，而金價就勁升

## 攷


## 央行嘅手段
中央銀行喺公開市場入面操作，由商業銀行嗰啲金融機構買入國債、房貸債券嘅證券，令商業銀行喺央行開設嘅結算戶口入面嘅資金增加，為外部嘅銀行體系注入新嘅流通性（變成外部銀行嘅貨幣資產）。 

## 概觀
「量化寬鬆」入面嘅「量化」意思係指將會創造指定金額嘅貨幣，而「寬鬆」即係減低銀行嘅資金壓力。 同時，之所以要通過「量化」係因為名義上利率逼近或者達到0，利率政策失效。 中央銀行利用憑空創造出嚟嘅錢喺公開市場購買國家債券、借錢畀接受存款機構、用銀行購買資產等。呢啲都會降低政府債券收益率同埋銀行同業拆息率嘅，銀行雖然攬住大把錢，但係只能賺取極低嘅利息產，央行就期望銀行會因更加願意提供貸款以賺取回報， 以紓緩市場嘅資金壓力。

當銀行已經鬆動，或者購買嘅資產會隨住通貨膨脹而貶值（如國庫債券）時，量化寬鬆會令貨幣傾向貶值。

由於量化寬鬆有可能增加貨幣貶值嘅風險，政府通常喺經歷通貨緊縮嗰陣時先會推出量化寬鬆嘅措施。量化寬鬆嘅手段之一：令場認為對未來會有通脹，所以未來嘅價格會上升。依種預期會降低實際利率，即係經濟中真正的利率水平（名義利率減去通脹率）。
## 概觀
「量化寬鬆」入面嘅「量化」意思係指將會創造指定金額嘅貨幣，而「寬鬆」即係減低銀行嘅資金壓力。 同時，之所以要通過「量化」係因為名義上利率逼近或者達到0，利率政策失效。 中央銀行利用憑空創造出嚟嘅錢喺公開市場購買國家債券、借錢畀接受存款機構、用銀行購買資產等。呢啲都會降低政府債券收益率同埋銀行同業拆息率嘅，銀行雖然攬住大把錢，但係只能賺取極低嘅利息產，央行就期望銀行會因更加願意提供貸款以賺取回報， 以紓緩市場嘅資金壓力。

當銀行已經鬆動，或者購買嘅資產會隨住通貨膨脹而貶值（如國庫債券）時，量化寬鬆會令貨幣傾向貶值。

由於量化寬鬆有可能增加貨幣貶值嘅風險，政府通常喺經歷通貨緊縮嗰陣時先會推出量化寬鬆嘅措施。量化寬鬆嘅手段之一：令場認為對未來會有通脹，所以未來嘅價格會上升，從而降低借貸成本，促進消費同投資，幫助經濟增長。依種預期會降低實際利率，即係經濟中真正的利率水平（名義利率減去通脹率）。
## 概觀
「量化寬鬆」入面嘅「量化」意思係指將會創造指定金額嘅貨幣，而「寬鬆」即係減低銀行嘅資金壓力。 同時，之所以要通過「量化」係因為名義上利率逼近或者達到0，利率政策失效。 中央銀行利用憑空創造出嚟嘅錢喺公開市場購買國家債券、借錢畀接受存款機構、用銀行購買資產等。呢啲都會降低政府債券收益率同埋銀行同業拆息率嘅，銀行雖然攬住大把錢，但係只能賺取極低嘅利息產，央行就期望銀行會因更加願意提供貸款以賺取回報， 以紓緩市場嘅資金壓力。

當銀行已經鬆動，或者購買嘅資產會隨住通貨膨脹而貶值（如國庫債券）時，量化寬鬆會令貨幣傾向貶值。

由於量化寬鬆有可能增加貨幣貶值嘅風險，政府通常喺經歷通貨緊縮嗰陣時先會推出量化寬鬆嘅措施。量化寬鬆嘅手段之一：令市場認為未來會有通脹，所以未來嘅價格會上升，從而降低借貸成本，促進消費同投資，幫助經濟增長。依種預期會降低實際利率，即係經濟中真正的利率水平（名義利率減去通脹率）。
## 刺激貸款
喺部分準備制下 (香港不設法定存款準備金率，但有法定流動資產比率)，銀行要保持一定比例嘅存款準備金，其餘嘅資金先至可以用黎做貸款。從量化寬鬆嘅過程中增加嘅存款，銀行可以通過借貸，再創造出更多嘅錢出黎供應，即存款倍數效應（ deposit multiplication ）（或叫做貨幣乘數效應）。例如，假設貨幣流動性係平均10次交易，量化寬鬆每創造 $ 10,000，可產生嘅最終貨幣供應係 $ 100,000。

量化寬鬆向本土銀行同業市場提供充足流動資金，大大降低咗借貸成本，最終期望所有借款人都能夠受惠，以支持整體經濟運作。一般嚟講，量化寬鬆可以支持整體經濟，並「有助紓緩或遏制經濟逆轉嘅影響。」 

雖然市場叫依種方做「印銀紙」，但係量化寬鬆通常只係調整電腦帳目。 一個國家要實行量化寬鬆，必須對佢嘅貨幣有控制權；所以，以歐元區個別國家為例，佢地係唔可以單方面推出量化寬鬆政策，因為好幾個國家都係用緊同款貨幣。
## 睇埋
*印銀紙
*免費午餐
*消費券
*法定貨幣
*金本位制
彩園邨

**彩園邨**（Choi Yuen Estate）係香港上水嘅公屋，嚮上水站西南面。附近有上水廣場、新都廣場、龍豐花園、威尼斯花園、石湖墟、上水官立中學咁。**彩蒲苑**係彩園邨隔籬嘅居屋，喺1984年完成，總共有四棟樓。

## 歷史
彩園邨喺1970年代初，重係一大片菜園。1978年，為配合政府開發上水/粉嶺新市鎮，香港房屋委員會喺上水菜園村（現址係上水廣場）附近動工起咗彩園邨，係上水/粉嶺新市鎮首個公共屋邨。1982年，彩園邨落成入伙，但由於當時重未起市鎮中心，屋邨居民嘅日常消費都喺上水站另一邊嘅石湖墟進行。

## 屋邨資料
### 彩園邨

### 彩蒲苑

## 彩園邨虐貓事件
彩園邨近年多次出現虐貓事件，被部分香港市民稱為虐貓村。

多年來出現嘅部分嚴重虐貓事件：2007年10月31日，初生小貓「藍藍」喺該村被斬雙腳。

隨後另一隻貓「希希」亦被人暴力虐打至盆骨碎裂，半年後不治。

2010年3月2號成貓「Faith」喺村內被斬咗前肢。

2010年5月11號捲耳流浪貓「捲捲」被虐打至盆骨、脊骨、肋骨等多處移位碎裂，極可能造成失禁，半身不遂。

## 意外及事故
* 2012年1月30號：上晝7點半彩華樓發生懷疑精神病患者襲擊保安員致死事件，涉及一名當值緊嘅保安員死亡。事發時份係嗰名受害保安最後一次返工嘅最後半個鐘工作時間。行兇者懷疑受幻覺影響而犯案。

## 參考
大埔道

**大埔道**同**大埔公路**（**Tai Po Road**），花名**舊路**，係香港第二長嘅路，由新九龍深水埗同旺角，去新界大埔。九龍市區部份叫大埔道，新界叫大埔公路。原本條路可以分成十一段，家下淨得九段。

## 歷史
英國由大清身上租到新界之後，英軍開條路以便控制新界，當時叫**Frontier Road**。由當時望角以北，過深水埗以北，經沙田，過新界管治中心嘅大埔，到上水。同青山道夾埋圍住新界中南北西一個圈。

後尾政府將深水埗以北嘅路，改名做大埔公路。而部份路段，亦改咗其他名。好似大埔一段，改名廣福道；大窩到粉嶺一段，叫大窩西支路；粉嶺到上水，變咗馬會道一截、沙頭角公路一截、新運路一截同粉嶺公路一截。部份路段，亦都拆咗，用來起屋等等。

大埔到上水，家下經已無咗大埔公路，由其他路代替咗。

## 分段
### 大埔道

大埔道喺九龍市區，喺新九龍內，由彌敦道、界限街交界起，經過深水埗，向西北伸廷，過郝德傑道就駁去大埔公路-琵琶山段。山上有交匯處，駁去呈祥道。

### 琵琶山段
琵琶山段喺琵琶山南，由郝德傑道起，駁大埔道，經馬騮山，即係金山郊野公園，過山坳駁沙田嶺段。全段雙程行車。呢段路彎彎曲曲，路一邊係九龍水塘，有唔少馬騮出沒。

### 沙田嶺段

沙田嶺段接琵琶山段，經沙田嶺山腰、徑口路，落沙田下城門道，全段雙程行車，原本駁大圍段，家下現時近大圍海福花園一段，改駁架空嘅青沙公路大圍段，去大埔公路沙田段。呢段彎彎曲曲，同獅子山對望。

### 大圍段
大圍段由下城門道開始，經大圍外圍，到獅子山隧道公路同沙田正街交界，車只可入沙田市中心，去唔係直駁沙田段。呢段係分隔雙程行車。

### 沙田段

沙田段由大圍到沙田馬場，呢段個頭唔直駁大圍段，而係駁城門隧道公路同青沙公路。沙田段由城門隧道公路到吐露港公路一段，係九號幹線一截。沙田段城門隧道公路到沙田路一段，係四綫雙程行車；而沙田路到吐露港公路一段，係六綫雙程行車。沙田段由火炭路到吐露港公路，係快速公路。起喺沙田沖積地同新填地上，路勢平坦，同九廣鐵路火車路（家下東鐵綫）平排。

### 馬料水段

馬料水段喺上山段，由沙田馬場附近上山，初段喺九肚山下，過馬料水對上、香港中文大學、赤泥坪同大埔尾。全段雙程行車。

### 大埔滘段

大埔滘段由大埔尾，經大埔滘去到黃宜凹。全段雙程行車。

### 元洲仔段

元洲仔段上接大埔滘段，由黃宜凹起落山，經天橋跨過九廣鐵路火車路，經過元洲仔對出，再過廣福迴旋處，過大埔河爲止。佢駁廣福道同南運道交界，就係大埔墟範圍。

呢段路原本喺大埔海上，大埔河口。黃宜凹落山同九廣鐵路交界，過堤入海。一邊堤駁去元洲仔，一邊堤駁去運頭角入大埔。因爲咁叫元洲仔段。

### 大埔段
大埔段改過名做大埔大街，之後又改名廣福道，係入大埔市區一段。呢段包括過林村河嘅廣福橋。原本南駁元洲仔段，北駁大窩段，後尾廣福橋變咗做行人橋，而起太和邨又剷咗一段，所以唔再完整。

### 大窩段

大窩段係孤立一段，家下同其他大埔公路分開。未有開大埔新市鎮之前，元洲仔段經廣福道可以直入大窩段。但家下畀太和邨隔斷。佢去到康樂園之後，可以駁原本叫大窩西段嘅大窩西支路。

### 大窩西段
大窩西段由康樂園去到和合石，家下改咗名。喺一九九零年代中期，改名粉嶺公路。喺側邊起高速公路時，變成大窩西支路。而高速公路就叫粉嶺公路，而東邊就有大窩東支路。呢段有唔少鄉，好似九龍坑、泰亨、南華莆。因爲喺沖積平原，呢段路都比較直同平。

### 粉嶺段
粉嶺段由和合石去到上水，亦轉名粉嶺公路。終點駁青山公路、新田公路同粉錦公路。

## 里數

大埔公路沿途地方法，係用「大埔公路幾多咪」作做地址。「咪」即係英文「Mile」（英里）嘅廣東話音譯，代表嗰處，同尖沙咀碼頭，經彌敦道，行咗幾遠。

青山公路同清水灣道，都有類似里數。

## 睇埋
*青山公路
劃一資源記認

**劃一資源記認**（**Uniform Resource Identifier**），簡寫**URI**，喺電腦來講，係一串字符記認，用同來分清同標明互聯網上嘅資源。呢個記認可以代表網上資源，用特定協定交通，尤其係萬維網上便。個記認有特定文法同相關網上協定。

劃一資源記認係夾埋劃一資源名（Uniform Resource Name）同埋劃一資源地址（Uniform Resource Locator）兩者嘅特性而來。前者強調係個名，後者強調點搵到。例如有本書羅密歐與茱麗葉（Romeo and Juliet），個國際書號係ISBN 0-486-27557-4，可以用來表示，呢個就係佢劃一資源名。而真正想睇本，本書個檔案就放喺file:///home/username/RomeoAndJuliet.pdf，呢個就佢嘅劃一資源地址。
廣海

**廣海**喺中國廣東，家下係台山市南面一鎮，叫**廣海鎮**。大明時設**廣海衞**。大清時係新寧縣治，叫**廣海寨**。佢東北靠山，對出係廣海灣，南海之邊，對住上川島。鎮治喺廣城苑新城區。有122條村，人口44695人。地距香港96浬。

## 地理
廣海原本有城牆。

廣海東南無幾遠有南灣墟，北行約20千米可以去到端芬。

## 史
元朝廣海一帶係廣東道廣州路新會縣地。

大明洪武廿七年九月置**廣海衞**，歸廣州府新會縣。弘治十一年新會劃地建新寧縣，廣海跟佢劃入新寧。

大清時，廣海歸廣州府新寧縣，下設**廣海寨**，縣丞就駐響度。中華民國時新寧改名做台山，所以自始喺台山縣名下。

## 交通
廣海有新台高速公路貫通。

## 註

## 出面網頁
*
殉職

**殉職**係工人、職員嚮開工期間死咗。而殉職有褒意，因為【殉】有為一個理想、目標而死嘅意思。中性嘅講法：**因工死亡**。

## 殉職死因嘅人物原因一覽
*戰爭中陣亡嘅前軍人。
*追捕疑犯時遭殺害嘅前警務人員。
*進入災難現場而喪失生命嘅前消防人員。
*海上喋血案或海盜案中遇害嘅前船長、前海員同前海上保安人員等。
*施工或挖礦中發生意外工程部人員嘅地盤工程範圍前礦工。
*山、河、海等地救人中途遇溺嘅前救生員。
*銀行刧案中被殺嘅前保安員同前銀行職員。
*採訪時遇流彈死嘅前戰地記者等。
*因治療或照顧病人而患上傳染病死亡嘅前醫護人員。
*演習或訓練時意外身亡前軍人、前警務督導監察人員、前消防人員同救護員等。
*堅持維護大眾安全嘅前駕駛員。
*劫機案中遇害嘅前飛行員同前客服人員等。
*交通車：抽查車票時被逃票途中乘客交通工具意外發生曾或車禍自殺身亡之殺害其他人仕嘅前列車長或查票員。

## 睇埋
* 浩園
* 下半旗
* SARS期間殉職醫護人員一覽

## 攷
浩園

**浩園**（**Gallant Garden**）係香港墓地一笪，專門安葬香港殉職公務員。喺近粉嶺和合石嗰頭，和合石墳場入面西端一角，雍盛苑暉明邨山上，就近景仰園。一九九一年十一月設立，由食物環境衞生署管理，面積大概1,600平方米。

車要經和合石路入，華明路、暉明路有山徑上。

## 攷

## 睇埋
*忠烈祠
*景仰園

## 拎
*「浩園」─安葬殉職公務員的墓地
*浩園照片
*景仰園照片
呢個世上冇免費嘅午餐

**冇免費午餐咁嘅嘢**（，或者**There's no such thing as a free lunch**，縮寫：**TANSTAAFL**、**TANSTAAFL**、**TINSTAAFL**）係一個好流行嘅講法，係想表達冇嘢係可以白白得到嘅。

呢句嘢喺20世紀30年代已經用緊，但係第一次係幾時用就查唔到嘞。呢句嘢入便講嘅「免費午餐」（"free lunch"）係指19世紀喺美國酒吧啲嘢飲跟埋「免費午餐」嘅做法。呢句話同埋個縮寫係 Robert Heinlein 嘅 1966年 自由主義者科幻小說（"libertarian science fiction"）*[[The Moon is a Harsh Mistress]]* 嘅重心，令到呢個概念流行咗。1975年，以主張自由市場而出名嘅美國經濟學家佛利民用呢句嘢做咗一本書嘅名，令「免費午餐」呢個概念多咗人知，同埋佢亦經常出現响經濟學嘅教科書；Campbell McConnell 寫過話呢個概念係「响經濟嘅核心」。

## 用法

### 科學
用嚟指各條守恆定律：能量守恆定律、質量守恆定律、質能守恆定律、動量守恆定律、角動量守恆定律、電荷守恆定律……

## 睇埋
*稀缺
*生產

## 參考
雷鋒

**雷鋒**（），原名**雷正興**，湖南省望城縣人。1962年8月15號响遼寧省撫順市因公殉職，年僅22歲。

## 被黨宣傳「雷鋒精神」
1963年3月，毛澤東為佢題寫咗「向雷鋒同志學習」，之後唔少黨同國家領導人紛紛為學雷鋒題詞或者作出批示。雷鋒事件成為文化大革命開始至今中國政府同媒體所宣傳，塑造成官方一種黨員革命精神指標。

## 歌曲
*學習雷鋒好榜樣 
*東北人都是活雷鋒

## 文獻
*《雷鋒全集》 
*《雷鋒日記》 

## 出面網頁
*雷鋒嘅紀念館
*南方網：雷鋒照片背後的故事
*新華網：偉大的共產主義戰士雷鋒
大地之歌

**大地之歌**（德文：***Das Lied von der Erde***）係奧地利作曲家馬勒嘅後期作品，由六個樂章組成，每個樂章都係一首藝術歌（Lied）。大地之歌喺 1908年到1909年間寫好，演奏時間大概 65 分鐘。

## 拎
* ''Das Lied von der Erde'': The Literary Changes – synopsis of original Chinese poems, Bethge's translations and Mahler's changes
* ''The Lied and Art Song Texts Page'': Das Lied von der Erde German texts, with translations into several languages.
* Extensive history and analysis by renowned Mahler scholar Henry Louis de La Grange
鄧駿暉

**鄧駿暉**（**TANG Chun Fai**）係香港前亞洲電視高級記者，曾兼任夜間新聞主播。佢先後係長沙灣天主教英文中學、香港中文大學新聞與傳播學系學士、香港中文大學幼兒教育文學系碩士及香港公開大學兒童心理學系文憑。2008年5月，當時四川汶川大地震鄧駿暉係第一批去到災區兼即場做採訪嘅香港傳媒。而家已經轉行做幼兒及兒童教育導師。

## 拎
* 鄧駿暉@十二點半新聞
* 17/05/2008，亞視新聞記者鄧駿暉，在四川災區現場報導
蛋散

**蛋散**係油炸嘢食之一。蛋散用麵粉同蛋加少少水整成嘅，嚮咁多油器嘢食裏面，佢唔係主角，所以二打六又叫做「蛋散」。

蛋散材料加咗南乳肉可以係叫做咸食。

## 睇埋
* 煎堆油角
* 油炸鬼
地球日

**地球日**可以係解：

*地球轉一圈嘅時間。
*世界地球日，每年嘅4月22號，一項世界性嘅環境保護活動。
桂林

**桂林**（壯語：Gveilinz Si）係中華人民共和國廣西壯族自治區下一地級市，叫**桂林市**。秦國併嶺南，開咗**桂林郡**，之後漢佔南越國，改名**[[鬱林郡]]**。

佢亦係中國大陸第一批國家歷史文化名城同中國優秀旅遊城市，有「桂林山水甲天下」嘅稱呼。當地米粉特產喺全中國大陸非常之出名。


Guilin-10-See-Bruecke-2012-gje.jpg
Guilin-14-Gymnastik-2012-gje.jpg
Guilin-48-Zwei- und Dreiraeder-2012-gje.jpg
Guilin-Streetfood-14-2012-gje.jpg
Guilin-Streetfood-10-2012-gje.jpg
Guilin at night-02-Uhrturm-2012-gje.jpg
Guilin-38-Schiff auf dem Li-2012-gje.jpg
Guilin-Reis-24-2012-gje.jpg


## 政區
桂林市轄6市轄區、9縣、2自治縣。

* 市轄區：秀峰區、疊彩區、象山區、七星區、雁山區、臨桂區
* 縣：陽朔縣、靈川縣、全州縣、興安縣、永福縣、灌陽縣、資源縣、平樂縣、荔浦縣
* 自治縣：龍勝各族自治縣、恭城瑤族自治縣

## 教育
### 高等院校
* 公辦本科院校：廣西師範大學、桂林電子科技大學、桂林理工大學、桂林航天工業學院、桂林旅遊學院、桂林醫學院、廣西藝術學院桂林校區
* 民辦本科院校：桂林學院、桂林信息科技學院、南寧理工學院桂林校區
* 公辦專科院校：桂林師範高等專科學校
* 民辦專科院校：桂林生命與健康職業技術學院、桂林山水職業學院
* 成人高等學校：桂林市職工大學
* 軍事院校：中國人民解放軍陸軍特種作戰學院、桂林空降兵學院

## 旅遊景點
### 桂林八景

### 陽朔十里畫廊

### 其他
* 七星景區
* 上古水韻
* 世外桃源 (桂林)
* 興坪古鎮
* 象山公園
* 象鼻山
* 陽朔公園
* 陽朔西街
* 龍脊梯田

## 註
寵物小精靈紅版・綠版

**寵物小精靈紅版・綠版**（）係任天堂喺1998年前嘅Game Boy遊戲。

Game Boy 寵物小精靈黃版係1998年出。紅、綠、藍、黃版四版本，合稱四色版。前兩者為寵物小精靈電子遊戲嘅宗師，出版後賣咗過百萬套。

藍版喺紅、綠版發佈咗一年之後先至發售，喺紅、綠版嘅新版，小精靈嘅出現有啲唔同。而黃版就係最後嘅黑白版本，其特別係比卡超會於主角背後出現，亦可以按劇情，蒐集全部三主角。
火燭車

**火燭車**，又叫**滅火車**同埋**救火車**或者**消防車**，係種專救火嘅車，一方面運火燭鬼到火場，另一方面係幫手泵水救火，同埋用機動雲梯幫火燭鬼上樓射水救火同救人。火燭車多數同火燭鬼駐喺火燭館又叫消防局。

多數火燭車都係紅色，亦有啲地方用黃色。

最初嘅火燭車，只係一部人力推動嘅水車，有泵用來泵水射水，所舊時消防局叫水車館。後尾變成用燒柴油嘅機器泵。時移勢易，隨住救火工作越嚟越專門化，家陣啲火燭車有分門別類，各有唔同分工，各有架生應付唔同災場，唔同類嘅火。

## 發展簡史
### 歐美
希臘亞歷山德里亞發明家 Ctesibius 喺西元前 2 世紀發明咗第一個消防泵。歐洲喺 16 世紀重新塑造消防泵，據報喺1518年同埋1657年分別喺德國嘅奧格斯堡同紐倫堡用過。1655有一本書提到一種蒸汽引擎（稱為消防引擎）帶動嘅抽水泵能夠「射水高逹40英尺（大約12米）」，但未提到可唔可以四周移動。

北美殖民地有法律要求每間屋夜晚要喺門前準備有一桶水。當附近有地方火獨，滅火隊用呢啲水桶嘅水嚟救火。

1654年，波士頓出現抽水泵消防車。

1719年，費城獲得一部人手操作嘅抽水泵消防車，比波士頓遲但係比紐約市早。

1730年，倫敦嘅 Richard Newsham 成功造出消防車。

1731年，紐約市採用咗 Newsham 嘅消防車，六年後紐約市志願消防隊成立。

1737年，班哲文·富蘭克林對於消防隊嘅必要人力同消防技能提出咗一啲指標。

1743年，湯瑪斯·樂天製造第一架美國嘅國產消防車。

1840年，紐約嘅約翰·愛立信製造出美國第一架蒸汽動力引擎消防車。

英國第一部蒸汽動力消防車由佐治·佈雷斯韋特製造。

直到19世紀中為止，大多數消防車依靠人力移動，後嚟引入咗馬拉嘅消防車。1841年，第一次台機動蒸汽引擎消防車（唔使用馬拉）喺紐約市面世。但由於成日有人佔用同破壞，後嚟無再攞嚟用。20世紀初之前，機動消防車並未普及。

早期消防車嘅設計佈局係，除咗司機同指揮官之外，其他消防隊員企或者坐喺消防車兩邊或後面，日曬雨淋。又唔舒服又危險（消防車轉急彎嘅時候可能會將隊員拋出車外），如今幾乎所有消防車採用完全封閉嘅車廂。

## 圖

File:Keeling-fire-engine-illustration.jpg|1670年代消防發動機水泵
File:Knoxfireengine.jpg|麻薩諸塞州春田市一號消防水泵車
File:Horse-drawn water wagon.jpg|馬匹拉動嘅水缸車
File:Steam fire engine 1906 arp.jpg|蒸汽泵消防車
File:LFB Pump Ladder.jpg|水泵消防車
File:Temple-turntable-ladder-N601-LHT-on-standby.jpg|雲梯消防車
File:Lafd ladder truck.jpg|掛接式雲梯消防車
File:Shropshireladder.jpg|升降台消防車
File:TCFD 771BG Magirus TurntableLadders.jpg|台灣消防隊嘅升降台火燭車
File:Sapporo Fire bureau higashi6 TypeIII Rescue vehicle.JPG|重型搶救車
|坍塌搜救專隊
File:ACTFB HAZMAT Response unit-2010.jpg|危險物品處理組
File:London Fire Brigade Command Unit.JPG|流動指揮車
File:Brush 28 of PBCFR.jpg|山地消防車
File:Alvis fire-engine.jpg|1950年代英國皇家空軍轄下嘅Alivis機場消防車
File:Rosenbauer Panther Farnborough Airport AB.JPG|現代Rosenbauer Pather機場消防隊車
File:Fire train.JPG|消防火車
File:Japanese Kei car Fire apparatus.jpg|輕型消防車
File:Firetruck.ogg|消防車出動
File:Whelen.ogg|北美消防車警號
安江省

**安江**（）係越南西南方一省，叫**安江省**，近柬埔寨，喺湄公河三角洲之上。省會喺**[[龍川市]]**，而省下九縣。個省同柬埔寨咁近，所以都多高棉人。另外亦有唐人。

## 史
安江估計曾經係俄厄（或俄奧）文化中心。而到咗1832年，先設安江省，越族移民南下定居於此。

## 地理
安江有湄公河，流入省後分為前江同後江。除咗西部之外，安江地平，散滿小河小渠。因為咁嘅地理得天獨厚，安江可以話係個米倉，係呢帶嘅農業中心。

## 行政
安江省會喺**龍川市**，下轄九縣。
* 龍川市 (thành phố Long Xuyên)
* 朱篤市 (thị xã Châu Đốc)
* 安富縣 (An Phú)
* 周富縣 (Châu Phú)
* 周城縣 (Châu Thành)
* 新市縣 (Chợ Mới)
* 富新縣 (Phú Tân)
* 新州縣 (Tân Châu)
* 話山縣 (Thoại Sơn)
* 靖邊縣 (Tịnh Biên)
* 知尊縣 (Tri Tôn)

## 土產
安江絲綢製品相當有名。

## 出面網頁
* 

類:越南省份
隆城國際機場

**隆城國際機場**（；）係越南而家最大起緊嘅機場工程，喺胡志明市東北40公里嘅同奈省入邊。佢將建有4條全長4,000米嘅跑道。估計第一期工程會響2025年完成。到時將成為越南國家航空公司喺南越嘅主要機場。

## 出面網頁
* The Long Thanh International Airport project approved dongnai.gov.vn, August 8, 2006 
* Southern province to see new airport Viet Nam News, June 26, 2004
* Airport & Ground Support Equipment (AGSE) in Vietnam by Le Son (11/25/2005)
* Vietnam: Opportunity for Bidding for Masterplan of USD $8-Billion Long Thanh International Airport by Le Son (February 15, 2007)
鼓

**鼓**係一類樂器。鼓面有塊膜，叫鼓皮。鼓皮拉恆到成個鼓身，搵嘢釘實。鼓要出聲，可以用棍嚟打，亦有用身嚟拍。鼓有大有細，有單面，亦有雙面。有啲係用手拎住，有啲孭住，亦係放喺地，有喺會掛起。

西洋樂器歸佢入敲擊樂器，準啲來講，係用膜發聲嘅樂器（membranophone）。

## 註
病毒

（）係一種可以繁殖嘅物質結構，細到光學顯微鏡都睇唔清楚。佢哋外有蛋白質殼做保護，內有核酸排成遺傳基因，用以繁殖。之但係佢一定要靠感染入侵宿主細胞，先之可以繁殖。科學家一般都唔歸佢入生物，因為佢缺乏一啲生物基本要素，佢無細胞結構，亦無新陳代謝，離開宿主細胞同死物無分別。**病毒**

## 概論

流行性感冒、愛滋病、伊波拉出血熱、沙士同 COVID-19 等都係病毒。病毒嘅構造簡單得好交關：只係一細塊由蛋白質外殼包住嘅遺傳物質。有啲教科書描述病毒係種要靠宿主細胞嘅寄生「微生物」，但實際上佢哋係介乎死物與生物之間，「半生勾勾」嘅嘢。因為佢冇能力齋靠自己做自我複製，生命週期內每個階段都完全依賴宿主，借助宿主細胞來繁殖，順帶對之造成傷害。**病毒**

大多數病毒並非純粹係病原體，地球上大約有 1031 種病毒，已知淨係得大約 1,000 種病毒會搞到人類病。因為搞到寄主病對病毒嚟講都冇著數－如果宿主喺接觸第啲潛在宿主之前就死咗，病毒就可能冇得及時複製同傳播。**病毒**

病毒喺自然環境當中無處不在，好多時都同宿主互利共生：絕大多數嘅病毒都唔會引起疾病，有啲仲可能會對宿主有益；佢哋存在喺地球上每隻生命體裏面－動物、植物、細菌，好多時寄主都唔知佢哋存在，有唔少病毒有份調節腸道微生物嘅生態，以至超級細菌；佢哋遍佈喺土壤、海洋、空氣，甚至太空。如果當佢哋係生物嘅話，佢哋可以話係地球上最成功嘅生物之一。**病毒**

## 係咪生命

就算到咗廿一世紀初，「生命」呢個詞要點定義依然係一條有相當爭議嘅問題：傳統嚟講，生物學家會用 7 個特質去判斷一樣嘢係咪生物－組織、穩態、新陳代謝、生長、反應、繁殖同埋適應。**病毒**

傳統定義其中一個最大嘅問題係唔能夠清楚噉將病毒分類：病毒同細菌、植物以及動物等明顯係生物嘅嘢一樣，有遺傳基因，所以可以透過物競天擇嘅方式進化；病毒曉自我複製，但佢哋淨係當身處喺一個生勾勾嘅寄主細胞入面嗰陣先至會識得噉做，而且佢哋又唔會做新陳代謝；換句話講，病毒有一啲生命應有嘅特徵，但又唔係有齊嗮呢啲特徵。因為呢個緣故，有好多生物學家都認為病毒只能夠算係「曉自我複製嘅嘢」，而唔係生物，亦都有廿世紀尾嘅生物學家將病毒形容做「處於生命邊緣嘅生物」（organisms at the edge of life）。**病毒**

雖然病毒唔完全係生物，生物學家依然好有興趣研究佢哋：噉係因為病毒能夠喺寄主細胞體內自我複製，而研究呢個過程得出嘅數據可能會撐「能夠砌自己出嚟嘅有機分子係生命其中一個可能嘅源頭」（睇埋無生源論）呢個假說。**病毒**

## 睇埋
*生命
*無生源論
*細菌
*蛋白質

## 攷

## 拎

*
離卦

**離卦**，或者就咁叫**離**，係八卦其中一卦，畫做☲ ，代表火。佢同時係六十四卦之中嘅第三十卦，上下卦都係八卦之中嘅離卦，即係☲ ，都係代表火，所以離卦就畫成。為咗方便記住卦象，佢有個名叫**離為火**。

## 卦辭
利貞，亨。 畜牝牛，吉。

彖曰：離，麗也﹔日月麗乎天，百谷草木麗乎土，重明以麗乎正，乃化成天下。 柔麗乎中正，故亨﹔是以畜牝牛吉也。

象曰：明兩作離，大人以繼明照於四方。

## 爻辭
初九：履錯然，敬之無咎。

六二：黃離，元吉。

九三：日昃之離，不鼓缶而歌，則大耋之嗟，凶。

九四：突如其來如，焚如，死如，棄如。

六五：出涕沱若，戚嗟若，吉。

上九：王用出征，有嘉折首，獲其匪丑，無咎。
艮卦

**艮卦**，或者就咁叫**艮**，係八卦其中一卦，畫做☶，代表山。佢同時係六十四卦之中嘅第五十二卦，上下卦都係八卦之中嘅艮卦，即係☶，都係代表山，所以艮卦就畫成䷳。為咗方便記住卦象，佢有個名叫**艮為山**。

## 卦辭
艮其背，不獲其身，行其庭，不見其人，無咎。

彖曰：艮，止也。 時止則止，時行則行，動靜不失其時，其道光明。 艮其止，止其所也。 上下敵應，不相與也。 是以不獲其身，行其庭不見其人，無咎也。

象曰：兼山，艮；君子以思不出其位。

## 爻辭
初六：艮其趾，無咎，利永貞。

六二：艮其腓，不拯其隨，其心不快。

九三：艮其限，列其夤，厲薰心。

六四：艮其身，無咎。

六五：艮其輔，言有序，悔亡。

上九：敦艮，吉。
毒馬案

**毒馬案**係香港賽馬史上最轟動一件事，案件發生响1969年至1970年間，當時廉政公署重未成立，騎師彭利來連同馬伕、騎馬人等五名同馬會相關嘅人，先後向餵最少六匹賽駒食砒霜，以影響馬匹作賽表現，馬會獸醫响賽後檢查時發現馬匹呈腹瀉嘅徵狀，至揭發案件。1971年2月10號香港警方拉咗彭利來等五人。毒馬案响同年3月22號開審。案中五名被告被控串謀向馬匹落毒同埋詐騙投注者，五個被告全部罪名成立，其中主謀彭利來判刑兩年。之後提出上訴，分別獲減刑，彭利來減刑至十八個月，但服刑三個月後，1972年10月以健康理由獲釋，1973年5月中彭利來因胃癌响加拿大多倫多病死。

## 參考
*香港跑馬：公正第一
美國國際集團

**美國國際集團**（，**AIG**；）係一間美國跨國保險同金融服務集團，總部嚮紐約市美國國際大廈。歐洲大陸總部嚮巴黎 La Défense、而亞洲總部嚮香港中環。根據2008年度《福布斯》（Forbes）雜誌全球2000大跨國企業名單，AIG 係第18大。因為金融海嘯，美國國際集團得到美國奧巴馬政府打救
。

## 史
美國國際集團嚮1919年由施德（Cornelius Vander Starr）創辦。

### 資產
*美國友邦保險 100%
*南山人壽95%
*AIG American General
*American General Finance全球消費者信貸業務
*美國國內產物保險經紀集團(Domestic Brokerage Group, DBG)
*大西洋保險公司（Transatlantic Holdings, Inc）
*聯合保證公司（United Guaranty Corporation）
*菲律賓美國保險公司（Philippine American Life ＆ General Insurance Company）
*美國環球產物保險有限公司（AIU）
*美國人壽（American Life Insurance Company, ALICO）
*二十一世紀保險集團（21th Century Insurance Groups）
*AIG個人金融部門（AIG Private Client Group）
*SunAmerica人壽保險公司
*國際租賃金融公司（International Lease Finance Corporation）
*AIG國際金融公司（AIG Trading Group Inc.）
*AIG金融商品公司（AIG Financial Products Corp.）
*AIG消費金融公司（AIG Consumer Finance Group, Inc.）
*AIG全球投資集團
*SunAmerica資產管理公司
*富士火災海上保險（22.14%）
* 中國財險9.9%
* 日本AIG Edison Life Insurance Co
* 日本AIG Star Life Insurance Co

## 參考

## 延伸閱讀
*

## 睇埋
* 美國國際集團大廈
* 北角友邦廣場
* 銅鑼灣友邦中心

## 拎
*美國國際集團
*美國國際集團台灣
*美國國際集團香港
*美國友邦保險(百慕達)有限公司
*友邦保險中國
*南山人壽保險

### 相關新聞連結
* "Losses in Perspective" 紐約時報. 2008年9月17日.  (Graphic of AIG quarterly net profit & losses over five years, comparing Finance vs. Insurance activities.)
*  (Graphic and interactive timeline.)

### 公司資料
*企業資訊
*AIG 在 Google Finance
*AIG 在 雅虎財經
*AIG 在紐約時報.
紅燈山

**紅燈山**即係靠背壟山，係採石山東邊嘅一個山仔，嚮靠背壟道遊樂場附近。紅燈山四通八達，去到樂民新邨同常樂街、土瓜灣前天光道警察宿舍、水塘山咁。嚮舊啟德機場年代，紅燈山上安有燈塔，夜晚閃紅色光，所以叫做紅燈山。

紅燈山係晨運熱點之一，山頂可以睇晒舊啟德機場全景。

## 開槍事件
2009年3月17號，一個30歲警察嚮紅燈山遇襲，連開兩槍，一個南亞露宿者不治。區內居民話個怪客佔據紅燈山已經1年幾。嚮樹幹上面以尼泊爾寫字條，指有人會死，家人應節食，疑似死亡預告。記者所見案發後個處留低一張斷腳木椅、一堆蘋果、梨同橙，5個黑色垃圾膠袋當衣櫃掛嚮樹上面，離空地20米，袋裏面有籃球同衫。

區議員楊永杰話，接過5宗投訴指個怪客滋擾居民，而職員曾到場影相存檔，兼要求房屋署跟進，保障晨運居民安全。投訴講露宿者嚮山上面叫囂、露天煮食、小解咁。

## 拎
* 星島日報：肉搏三分鐘 警轟斃尼漢
* 成報：何文田紅燈山
* 位置圖
* 頭條新聞：紅燈山怪客
震卦

**震卦**，或者就咁叫**震**，係八卦其中一卦，畫做☳ ，代表雷。佢同時係六十四卦之中嘅第五十一卦，上下卦都係八卦之中嘅震卦，即係☳，都係代表雷，所以震卦就畫成䷲。為咗方便記住卦象，佢有個名叫**震為雷**。

## 卦辭
亨。 震來虩虩，笑言啞啞。 震驚百里，不喪匕鬯。

彖曰：震，亨。 震來虩虩，恐致福也。笑言啞啞，後有則也。 震驚百里，驚遠而懼邇也。 出可以守宗廟社稷，以為祭主也。

象曰：洊雷，震；君子以恐懼修身。
     
## 爻辭
初九：震來虩虩，後笑言啞啞，吉。

六二：震來厲，億喪貝，躋于九陵，勿逐，七日得。

六三：震蘇蘇，震行無眚。

九四：震遂泥。

六五：震往來厲，億無喪，有事。

上六：震索索，視矍矍，征凶。 震不於其躬，於其鄰，無咎。 婚媾有言。
坎卦

**坎卦**，或者就咁叫**坎**，係八卦其中一卦，畫做☵ ，代表水。佢同時係六十四卦之中嘅第廿九卦，上下卦都係八卦之中嘅坎卦，即係☵ ，都係代表水，所以坎卦就畫成。為咗方便記住卦象，佢有個名叫**坎為水**。

## 卦辭
習坎，有孚，維心亨，行有尚。

彖曰：習坎，重險也。 水流而不盈，行險而不失其信。 維心亨，乃以剛中也。 行有尚，往有功也。 天險不可升也，地險山川丘陵也，王公設險以守其國，坎之時用大矣哉！

象曰：水至，習坎﹔君子以常德行，習教事。

## 爻辭
初六：習坎，入於坎窞，凶。

九二：坎有險，求小得。

六三：來之坎坎，險且枕，入於坎窞，勿用。

六四：樽酒簋貳，用缶，納約自牖，終無咎。

九五：坎不盈，祗既平，無咎。

上六：係用徽纆，置於叢棘，三歲不得，凶。
學行車

**學行車**（Baby walker）係畀四至十六個月大，重未識行嘅細路用嘅車仔，幫佢行來行去。

## 設計
家下啲學行車，通常係硬膠框，下面有幾個轇托起，中間有吊帶凳畀細路坐，凳位有兩個窿畀佢伸腳落地行。唔少都加咗啲嘢玩。

## 史
學行車嘅專利最早係1851年辦嘅。

## 學行及安全問題
好多父母都以為學行車，可以幫到細路學行學快啲。之不過，研究結果啱啱相反，通常會令細路遲學行兩至三個禮拜。同埋，學行車亦都會搞到有受傷。有啲關註腳部嘅構學術機構，都叫父母唔好畀細路用學行車。

## 禁售
喺加拿大，2004年4月7號就禁售學行車。加拿大係全球第一國禁賣學行車，亦都唔畀入口，唔畀賣告白。之後連二手同改裝都唔畀賣。

## 註
簿

**簿**，又寫做**部**，係本用來記嘢嘅書，但內容係等人填入去。簿原本用來登記一啲嘢入冊。

家下簿有好多種，好似筆記簿、練習簿、習字簿、拍紙簿、相簿、數簿、畫簿等等。

## 官
以前管書嘅官，都叫做簿，好似主簿、司簿、典簿、掌簿等等。
硯

**硯**（inkstone）係磨墨用嘅石，係文房四寶之一。硯通堂係石一塊，上面係平有凸邊，可以裝到墨汁。中國嘅墨，係造成一條條，方便帶走。黑條喺加咗水硯嘅上面，磨成汁，畀毛筆yaam3墨寫字。硯除咗文具之一，亦畀人當藝術品咁收藏鑑賞。除咗石之後，亦有用瓷，磚等唔同料造。

## 史
硯由唐而起，宋達至頂峯。

現代書法，有更方便嘅樽裝墨汁，倒入墨盒內。重有可筆醮水點墨嘅墨條，甚至有化學毛筆，經已唔使點磨墨。所以家下都少用硯。

## 名硯
硯最出名係端硯，出自廣東端溪。其他出名有歙硯，來自安徽歙縣；洮河硯，來自甘肅南部；澄泥硯，來自河南洛陽。呢四隻係係中國嘅四大名硯。而另有南端北易，端固名係端硯，而易係易水硯，來自河北。

唐時亦有磚硯，來自銅雀台遺磚。

## 故仔
宋末何蘧《春渚紀聞》有記。宋徽宗召米芾寫字，米芾睇到皇帝檯上有名硯，一寫完字，就抱硯跪求曰：「此硯經臣濡染，不可復以進禦，取進止。」於是徽宗易硯畀佢。米芾舞蹈以謝，又怕皇帝後悔，便急住抱硯返屋企，連衫都黑埋。徵宗嘆日：「顛名不虛得也。」
蜜獾

**蜜獾**（**Mellivora capensis**）係一種鼬科動物，再細分成「蜜獾亞科」同「蜜獾屬」。非洲嘅大部分地區、亞洲嘅伊朗東部、伊拉克南部、巴基斯坦同印度西部都有蜜獾分佈。咁多年嚟，佢哋一路喼著健力士世界紀錄嘅「最大膽動物」紀錄。出名咁膽大，搞到好少動物園願意收養佢哋。 

## 解剖學

蜜獾體型較獾（*Meles meles*）細。全長60至102厘米，尾長16至30厘米。公比較重，達9至14公斤之間；乸比較輕，由5至10公斤不等。佢哋無外耳殼，頭頂連背脊由白色毛包住。

## 行為

蜜獾係一種幾惡嘅動物，食性廣泛，嗅覺極靈敏，食物包括蜂蜜（中文名嘅來源），白蟻、蠍子、箭豬、野兔、龜、大到一公尺咁上下嘅鱷魚等。主要生活喺草原至撒哈拉沙漠地帶。  

2002年國家地理頻道拍咗部紀錄片，個名叫做「蛇嘅殺手：喀拉哈里沙漠嘅蜜獾」。呢部片入便，一隻叫「奇離文（Kleinman）」嘅蜜獾同蛇掙食。佢響蛇個口入便搶走食物，就響嘶嘶聲叫緊嘅蛇面前好隨便噉慢慢食咗落去。跟著佢又去捉嗰條蛇嚟食。條叫做「鼓腹噝蝰（Bitis arietans）」嘅毒蛇係佢最鍾意食嘅毒蛇之一。佢咬死咗條蛇，開始食。同蛇搏鬥嗰陣，佢亦都畀條蛇咬嚫。奇離文響條死蛇側邊暈到...兩粒鐘之後，佢又醒返，爬起身，等麻痹過咗之後，繼續食嗰條蛇，跟著再去捕食。呢挺兇殘大膽嘅天性令到蜜獾獲得超強敵手嘅形象。

蜜獾仲識掘啲小型囓齒動物嘅洞穴，㧸佢哋出嚟，捉住打下牙祭。蜜獾嘅前爪好大，掘洞穴相當有效。啲洞穴入便有囓齒動物嘅話，一般嚟講佢哋都會成功。不過都蜜獾都仲係有麻煩嘢，就係，第啲動物驚佢，知到佢呢招犀利，所以啲肉食鳥同豺就乾脆經常響蜜獾掘嗰陣時喺佢側邊及住，搵時機偷蜜獾㧸出洞穴驚到四位亂咁踵嘅囓齒動物。

## 捕食
成年蜜獾比較兇猛，皮膚又厚而鬆弛，令佢哋好難被捉住或者窒息，所以好少成為獅子同豹嘅獵物。老弱嘅蜜獾較容易俾獅子、豹同埋蟒蛇捕獵，不過老嘅蜜獾都會極力保衞自己。例如喺Animal Planet一個節目，一隻差唔多冇牙、而且盲咗一隻眼嘅老蜜獾乸，都花咗一隻豹成個鐘頭先至獵殺到。

## 繁殖

Once a female honey badger comes into heat, courtship is very energetic. After days of deliberation, a male is accepted as a mating partner, and the honey badgers will remain in a burrow for 3-4 days of mating. The female badger will give birth to a cub 2 months later. A honey badger cub is almost a complete replica of its mother, and as it grows, it learns to be aggressive to any other creature (e.g., curious jackals) as it travels across the desert. It relies on its mother for food and shelter as they regularly move and she digs new burrows. Cubs can handicap a honey badger's hunting; therefore, they are usually left back at the den, where they can be vulnerable. It has been documented that other honey badgers will drag cubs from their dens and eat them. Due in part to cannibalistic threats such as this, only half of honey badger cubs will live to adulthood.

As the cub grows up, its ability to navigate the tough terrain of the desert improves by learning from its mother to not only walk, but to also climb trees and to chase snakes. The honey badger is not born with these vital skills for survival, they must be learned.

Once a mother comes back into heat and is ready to rear another cub, the other cub is old enough and skilled enough to survive alone, so it makes its own way in the world, leaving its mother behind. This happens a few months after the cub has been born.

## 保護
Regardless of its fierce temperament, the honey badger's low birth rate makes it extremely vulnerable to hunting and habitat destruction. They are often scorned and hunted by farmers who own commercial beehives and believe this animal to be a threat to their livelihoods. Many honey badgers are killed by farmers or stung to death by bees after becoming snared in a hive trap. 

## Urban legend

The Killer badger is a creature found in a number of modern urban myths from Basra (Al Basrah) province, Iraq, where it was said to have attacked both people and livestock. It has since been identified as the honey badger, inflated by rumor. 

## 引用


## Gallery

## 睇埋
*南非哺乳動物‏‎
衞生巾

**衞生巾**（Sanitary napkin），又叫**姨媽巾**，**M巾**等，係塊來吸女人陰道流出嚟嘅血，唔好畀經血整污糟啲衫褲。當中最多係月經流出嚟嘅經血，亦有產後流出嘅惡露。衞生巾吸血力強，一滴都唔走雞。家下要求唔焗同薄。

因為有啲文化好避忌月經，所以重有好多唔同嘅名。

以前，衞生巾唔係用一次就掉，因為係好似毛巾咁，可以洗乾淨下次再用，個時衞生巾好大條，所以叫做「大姨媽」。

## 睇埋
* 化妝品
* 手袋
* 尿片

## 攷

類:個人衞生
英華分韻撮要

**英華分韻撮要**（**A Tonic Dictionary of the Chinese Language in the Canton Dialect**）係本英文解釋嘅廣東話字典，係美國人衞三畏所寫，一八五六年喺廣東省城出版。本書係按韻部來排，方便西人學唐字同廣東話。

佢以《江湖尺牘分韻撮要合集》收嘅《分韻撮要》爲底本，按英文字典體例同順序編排，除咗粵音之外，亦喺唐字底標上官話讀音。

英華分韻定廣東話平上去入，二分陰陽，共八調。同家下分九調十調唔同。同《分韻撮要》唔同，佢分得仔細啲，按調而分，《分韻》得卅三韻，佢五十四韻。
私奔

**私奔**，指相愛嘅未成年男女未經父母之命同媒妁之言就私定終身兼走路，去好遠嘅地方結成夫妻。

嚮好多愛情小說文藝故事入便，私奔係浪漫嘅、愛到忘我嘅行為，係反封建、反極權、反建制嘅偉大行為。好似德斯汀荷夫曼主演嘅美國電影《畢業生》，佢去搞橫人哋個婚禮，帶走羅便臣太太（Mrs Robinson）個女Katharine Ross，一齊私奔。

浪漫嘅私奔故事經常係得上集。跟著嘅下集係一個寫實故事，社會問題包括失學、失業、童工、早婚、未婚產子、老公再走路、單親媽媽，甚至少女畀人賣落火坑、男盜女娼都有可能。

若果男女經已成年、出身社會做事、有經濟能力，就算冇問過父母同意，不辭而別，同打令搬出去住，都唔算叫做私奔。不過，喺中國古時，男婚女嫁係要有「父母之命，媒妁之言」，未經父母同意就出走，就算成咗年都叫做私奔，男方甚至會判拐帶良家婦女。

## 睇埋
* 《兩小無猜》
* 無綫電視電視劇《酒是故鄉醇》
*《羅密歐與茱麗葉》

## 拎
* 轟動世界的戰機無飛行員操控「私奔」事件

分類:社會問題
Poetry

**Poetry**，拉丁字母串字，指：

* 詩
* 詩歌
* 韻文
* 作詩技巧
* 詩歌藝術

* 詩 (李滄東)，片，李滄東所拍，英文題Poetry
社會問題

，係社會科學、公共行政學、社會工作者成日面對嘅難題，係社會規範上出現差異現象。好似人口老化，失學、失業、童工、早婚、未婚產子、單親家庭，貧富懸殊、三農問題咁。社會問題一般對社會有負面影響，政府同社會人士一齊都好難解決。重有反對派、上訪苦主咁，社會問題一定搞到當局頭都大。

## 例子
好似有個城市「高地價」社會問題，新任政府推出八萬五政策對付，點知副作用搞到樓價急降，經濟不景，人人上街示威，叫政府下台。

## 睇埋
*經濟學
*社會科學
*動物行為
塔索

**塔索**（Tasso Ribeiro Jereissati，）係巴西實業家、企業家及政治人。喺1987年至1991年同1994年至2002期間出任塞阿拉州州長。塔索喺1995年至2011年間出任參議員。 

## 出面網頁
*聯邦參議院
*塞阿拉州官員官方網站
二打六

**二打六**即係啲無關重要、可有可冇嘅人或角色。

## 點解
二打六就係二加六，得個八，唔夠十足十，所以引申做可有可無。

## 睇埋
*茄喱啡

## 攷
*香港粵語慣用語研究 ，曾子凡（2008），香港城市大學，ISBN 978-962-937-147-0 。

類:俗語
佳特拿

**佳特拿**（**Timothy Franz Geitner**，）係美國奧巴馬政府嘅財政部長，以前做過紐約聯儲銀行嘅阿頭。

之前，蓋特納曾經過期唔交稅。嚮AIG花紅事件，蓋特納係主角之一，而奧巴馬話撐佢，唔使辭職。

## 攷

## 拎
峰牙-己榜國家公園

（）喺越南中北部海邊嘅廣平省省會洞海市西北50公里，係世界遺產。山窿總長有70公里。
快錢

**快錢**係一種「朝種樹晚𠝹板」嘅經濟收入，係少付出多收獲，食腦。利潤最大化、「貨如輪轉、一本萬利」嘅生意收益。呢種生意通常係橫財，冒風險唔細嘅。

## 例子
* 開賭檔
* 賣白粉
* 放貴利
* 打劫
* 標參
* 炒期指
* 牛熊證
* 玩財技
* 炒樓
* 垃圾電郵
* 賣翻版光碟
* Cold call
* 寶藥黨
* 跌錢黨

分類:投資
貢扎加莫塔

**貢扎加莫塔**（Luiz de Gonzaga Fonseca Mota；）係巴西政治人，喺福塔雷薩出世。

貢扎加曾經係社會民主黨（Partido Social Democrático）員，1985年佢轉去巴西民主運動黨（PMDB，Partido do Movimento Democrático Brasileiro）。

1982年，貢扎加喺前社會民主黨支持下當選塞阿拉州長，1986年，佢取代塔索（Tasso Jereissati），喺塞阿拉州推動經濟社會改革。塞阿拉州有人叫佢「雞蛋人」（o homem dos ovos），因為1985年洪水佢派直升機配袋裝食品，其中有好多雞蛋。

## 出面網頁
盧西奧艾坎塔拉

**盧西奧艾坎塔拉**（，）係巴西醫生、政治人物同作家。佢係塞阿拉聖岡薩羅人。曾經喺1979年至1982年間做過福塔雷薩市嘅市長；1991年至1994年間做過塞阿拉州副州長。2002年做過塞阿拉州長直到2006年落台。

## 出面網頁
北角發電廠

**北角發電廠**係香港昔日一座發電廠，位於香港島北角電氣道（而家北角城市花園西面一帶）。發電廠用以取代不敷應用嘅灣仔發電廠。選址北角嘅原因，係因為當時北角已經係遠離市區嘅地點。北角發電廠早喺1913年開工，但因為第一次世界大戰影響，延至1919年夏天先至運作。啟用初期，發電廠總發電量大約係3,000千瓦。發電廠前嘅道路，因發電廠而命名為電氣道，而附近嘅大強街亦都同發電廠有關。

响香港保衛戰同香港日治時期，發電廠受到破壞。經過戰後嘅修葺同多次擴建，發電廠能夠應付1950年代嘅大量電力需求。1966年，發電廠總發電量達到34兆瓦。

1977年3月25號，北角發電廠發生火警，引致中區至柴灣一帶一度停電。

隨著城市發展，北角已融入為市區嘅一部份，北角發電廠亦影響附近嘅環境。因此，香港電燈响1968年興建鴨脷洲發電廠，並响1978年正式關閉北角發電廠。北角發電廠原址就發展做而家嘅大型私人屋苑城市花園。

## 參考文獻


## 出面網頁
*港燈集團公司歷史

類:香港拆咗嘅建築物
類:香港供電
類:北角
桌球

**桌球**（），又叫**檯波**（，又寫做**枱波**）或**𧰵波**（，又寫做**篤波**、**督波**），係一種喺全球範圍內比較多人玩嘅高雅室內體育運動，原理係用杆喺檯上面𧰵波、跟住計數而定邊個輸贏嘅室內娛樂體育項目。

呢個運動最早嗰時喺地上玩，就喺戶外嘅地挖個窿，將波用木棍𧰵入個窿入面。直到17世紀中葉先至從室外轉到室內嘅檯度玩。而家嘅桌球發展到有士碌架、美式16波、中式8波、俄式16波同開侖等等……尤其係士碌架同美式16波或佢嘅衍生品種已成為比賽項目。

## 歷史

桌球運動嘅起源眾說紛紜，所以好難定到喺邊度，但最早喺16世紀出現。嗰時呢項運動嗌成「男人嘅遊戲」，但凈得有錢佬嘅家庭先至玩得，而且都幾流行下。

### 源自法國
1904年，美國人道遜喺佢著作話法王查理七世時期有桌球出現。而且個名早喺15世紀喺法國出現。由於法王路易十四嘅禦醫建議國王餐後做桌球活動嚟方便健身，所以先至畀法王鍾意同關心咗。到咗17世紀，桌球逐漸喺法國開始流行。

### 源自英國
公元19世紀嘅英國英格蘭維多利亞女王年代，有好多人關注咗桌球，喺啲有錢佬屋企入面唔單止有豪華兼講究嘅桌球間，甚至喺玩桌球嗰時有嚴格嘅活動禮節，而呢啲規定時至今日都重用緊。1836年12月，英國唔單止自發成立咗第一間桌球協會，重喺倫敦誕生咗第一張桌球檯同第一間桌球館。

### 源自中國
英國詩人哥頓喺1674年出嘅一本書入面，寫咗好多桌球史。尤其講到桌球喺十字軍東征時，從東方帶到歐洲嘅一種古老遊戲，之後經意大利同西班牙改造過嘅。

## 用品
### 檯

據作家同史學家亨德列斯考察過，世界第一張桌球檯喺公元1400年出現，嗰時啲桌球檯冇袋，得拱門或柱門。後嚟啲人喺檯中間開咗個圓窿，跟住喺檯嘅四隻角各開咗個窿。由於啲窿數多咗，所以搞到啲人開始諗到點玩波，直到喺檯開咗6個窿為止先至演變成而家嘅落袋式桌球檯。

### 球棍

最早嘅球棍可以追溯到16世紀初嘅歐洲，嗰時用嘅係代表權貴同突出皇室家族意義嘅權杖。18世紀中葉凈係皇公貴族嘅娛樂活動，之後逐漸喺大眾開始流行。桌球桿都睇啱嗰時嘅桌球運動發展而開始咗佢嘅生產，尤其係幫皇公貴族整嘅球棍，重鑲咗金銀珠寶、特殊木材同稀有石材（連鑽石都唔例外）等名貴材質嚟突出尊貴同藝術性。

十九世紀之前，美國嘅大多數球棍都喺歐洲進口，同時重將整球桿技術傳到美國一帶。由於有好多人工整嘅球棍出廠，所以鍾意玩桌球啲人開始唔用公棍，而係用好多種花哩碌啲相嘅手工球棍，重跟埋訂造啲人點玩同打擊性能需求而開始流行，結果球棍按消費者嘅需求，要整啲比較人性化嘅球棍（例如：重量、長度、前截軟硬度、前截直徑幅度、握把直徑、綁線方式、先角材質、接合型式、鑲嵌材質……）。嗰時重有啲人因為整球棍賣到成紅成市，跟住出嗮名都有。

從1929年開始，由於美國國內受當地嘅政局動蕩同第二次世界大戰影響，搞到桌球業開始下滑，發展甚至出現停滯。直到1961年，由於電影《》開始熱播，桌球業先至開始重新受關注。先係桌球館開始猛咁開業，跟住球棍業亦重新開始發展。直到1980年為止，球棍已經發展得好犀利，除咗用各種進口同國內嘅木材之外，甚至發展到用返舊時嘅石材、象牙、寶石工藝都整埋上去。尤其喺1986年，由於電影《》熱播，球棍重加入咗電腦嘅鐳射雕刻功能，甚至整出好多精細又複雜嘅球棍。

### 波

桌球最早用嘅波係用木材或黃銅整嘅，後嚟受到印度象牙裝飾品同高級用具啲嘢影響而改用咗象牙。嗰時一隻象牙可以整五個波，結果每年要有幾萬隻象牙先至可以解決咁火熱嘅桌球用波生意。由於桌球啲波嘅質地要好高，加上要夠圓，而且每隻波嘅重同嘥士都一樣。嗰時由於技術水平比較低，要使好多錢先至可以買到噉嘅波，所以得皇室同貴族啲人先至有。直到1868年，由於桌球喺歐美地區發展得好犀利，加上有好多人玩嗰啲波，結果紐約有間桌球公司出咗＄10000徵求象牙波嘅替代品。嗰時美國塑膠工業之父——，用化學方法研製咗樹酯桌球，從而大大噉降低咗桌球用波嘅成本。

### 支架

桌球嘅支架係用嚟將啲波按範圍方便排返好，唔使搞到點排而立立亂。呢種用具一般喺開檯或打完一場後開下一場嗰時成日用到佢。佢嘅樣大多數係圓角三角形品種。

### 戳粉

戳粉係一種搽喺波棍尖嚟加強波棍同主波之間嘅摩擦。一般用滑石粉嚟整成正方體噉，中間有條凹槽。成分雖然同粉筆一樣，但佢有分橙色同淡綠白色兩種。一般嚟講，士碌架用嘅係淡綠白色品種，比較乾燥；而美式16波用嘅係藍色品種，比較濕啲。呢種粉係由同喺1897年發明嘅。

## 玩法嘅發展
### 開侖

桌球喺1510年喺法國出現，嗰時法國國王路易十四喺凡爾賽宮玩嘅單波（Single Pool）品種。原理係喺張檯放個象牙拱門條象牙立柱，跟住用匙羹樣嘅棍豰個波入去門入面或撞到個柱就有分。最初得兩隻波，到咗1775年時加多隻紅波，之後英國人有樣學樣，搞到波檯有三個波，重將呢種玩法嗌成開侖。而家桌球界重有呢種玩法。
### 美式桌球

美式桌球係西班牙佬喺1504年傳入佛羅里達州。英國佬又喺1607年將桌球帶到維珍尼亞州。1690年，移咗民嚟南卡羅來納州住嘅法國佬亦將桌球運動帶到美國。嗰時雖然有好多歐洲國家將桌球運動傳入美國，但未得到好快發展，直到1800年之後先至開始流行。經過好多年嘅研究發展，到咗19世紀中葉，由於桌球嘅技術、比賽方法同規則等方面，都出現咗好大嘅改良同完善，而家佢同士碌架一齊風靡全球各地。時至今日，美式桌球已經發展到有16波、9號波、10號波等等一系列玩法。

### 士碌架

士碌架喺1875年由住喺印度嘅英國軍官——尼維爾·鮑斯·張伯倫（Neville Bowes Chamberlain）同佢班觀音兵發明出嚟。喺佢出世之前，早就有好多種唔同嘅桌球玩法。但有種嗌Black Pool嘅玩法成日喺張伯倫嘅軍隊玩。就係用1隻白波，15隻紅波同1隻黑波。點知有日，張伯倫同佢班觀音兵覺得噉玩落去好悶而決定加黃、綠、粉紅三隻彩波；但無耐又加多咗隻啡同藍波。結果形成咗而家風靡全球各地嘅士碌架。個名出喺尼維爾張伯倫嘅順口簧。

## 註

## 攷

## 相關
*揼波鐘

## 連出去

* 撞球運動發展歷史 台灣菊本木業
* 台球文化 星牌
* 台球的发展历程 0x94文档库
罐頭

**罐頭食品**，簡稱叫做**罐頭**，因為買家覺得罐頭最好係用嚟裝食品。罐頭食物入罐前先高溫處理，再放入鋁質或者馬口鐵罐頭，之後真空處理。

## 一覽
;肉
*午餐肉
*回鍋肉
*五香肉丁
*紅燒排骨
*鹹牛肉
*罐頭腸
*罐頭雪菜

;魚
*沙甸魚
*豆豉鯪魚
*辣魚柳
*鳳尾魚

;其他
*茄汁焗豆
*罐頭涼粉
*罐頭雜果
*罐頭菠蘿
*罐頭蜜桃
*罐頭磨菇
*罐頭粟米
*金寶湯
*八寶粥
*咖哩醬
*椰醬
*花奶

## 睇埋
* 食物保存法
* 馬口鐵
* 罐頭刀
* 罐頭音樂
* 罐頭汽水
* 啤酒
* 罐頭空氣
* 罐頭盆栽
* 罐頭波鞋
* 罐頭T恤
外星生物

**外星生物**（ | ，「地球外嘅生命」噉解），又叫**地外生命**或者**地外生物**，泛指喺地球以外嘅行星上產生同進化出嚟嘅生命。直至 2020 年為止，科學界一致認同全宇宙淨係得地球係確定咗有傳統定義上嘅生命嘅，不過有好多人都認為外星生命係有可能存在嘅，甚至確信地球以外有生命。

## 太陽系內
喺廿一世紀初，有好多科學家都喺度研究緊太陽系入面第啲行星同埋佢哋啲衞星上面有冇生命存在嘅跡象，或者係有冇生命**曾經**存在過嘅跡象。原則上，太陽系除咗地球以外的確有一啲似係可以俾生命存在嘅地方，包括
*火星表面底下嘅一啲空洞（火星因為缺乏磁場，所以表面受好強嘅輻射照射，不過呢啲地底空洞理論上受到岩石嘅保護，輻射會冇咁勁）、
*金星嘅大氣層上層（金星大氣層極厚，造成嚴重嘅溫室效應，所以金星表面日頭閒閒地成攝氏 400 幾度咁熱，不過大氣層上層嘅環境會好啲）、同埋
*氣體大行星－尤其係木星同土星－嗰啲冰凍衞星嘅海，例如有深測器顯示，土星嘅衞星土衞二（Enceladus）似乎有內熱，即係話佢雖然離太陽遠，但有一定嘅熱能，所以表面底下有一個處於液體狀態嘅海（即係話有對生命嚟講好重要嘅水），俾廿一世紀初嘅科學界認為有可能有類似地球上噉嘅生命。
... 等等。

## 太陽系外
對於太陽系以外可能存在嘅生命，廿一世紀初嘅天體生物學界都仲係處於理論階段：太陽系以外嘅恆星閒閒地都成幾光年咁遠，未有探測器可以去得到；天體生物學家一般會靠理論計算同埋望遠鏡嚟思考太陽系以外嘅生命。首先，相關領域嘅科學家可以靠觀察恆星嘅光度嘅週期性變化嚟推測有冇行星圍住佢哋轉同埋啲行星係點嘅樣嘅，例：如果有粒恆星有行星圍住佢轉，噉由地球嘅角度睇，粒恆星實會因為週期性噉俾佢啲行星遮住咗而變暗，然後科學家就可以靠得到嘅數據估算每粒恆星有幾多粒行星圍住佢轉，以及係每粒行星離佢嗰粒恆星大約幾遠。跟手科學家可以思考每粒恆星嘅可住帶（habitable zone）－「處於可住帶」意思即係話一粒行星離佢嗰粒恆星唔係太遠又唔係太近，所以唔會太熱或者太凍，令粒行星嘅表面可以有液態嘅水存在。另一方面，又有啲科學家喺度深測地球四周圍嘅電磁波（EM waves），睇吓呢啲電磁波當中有冇啲望落似係地球人類以外嘅文明傳嘅資訊。


File:Kepler-22 diagram.jpg|可住帶嘅圖解；中間發光嘅係恆星，恆星周圍嘅有色地帶係可住帶。

一粒行星「能唔能夠容納生命」好大程度上取決於佢嗰粒恆星嘅特徵：首先，一粒恆星嘅大細會影響佢啲行星容納生命嘅能力，大粒嘅恆星嘅可住帶會廣啲，但佢哋一般都會短命啲，搞到佢哋啲行星冇咁多時間可以進化出複雜嘅生命，而細粒嘅恆星會有相反嘅問題，佢哋長命啲，但可住帶會窄啲；因為噉，有人話好似太陽噉中等大細嘅恆星係最有可能支持到生命嘅。另一方面，一粒行星能唔能夠有生命亦取決於佢粒恆星喺個星系入面嘅位置，如果粒恆星身處喺星系當中某啲化學元素多嘅地方，佢可以有行星嘅機會會大啲，而且又會少啲受到超新星（supernova）衝擊，所以支持到複雜生命嘅機會率一般都被認為會高啲。

### 德里克公式

德里克公式（Drake equation）係天體生物學上一條出名嘅公式，用數學方程式嘅方法概括咗呢柞因素，俾人攞嚟計地球人會接觸到有智慧外星生命嘅機會率：
:N = R_* \cdot f_\mathrm{p} \cdot n_\mathrm{e} \cdot f_\mathrm{l} \cdot f_\mathrm{i} \cdot f_\mathrm{c} \cdot L，當中
: = 銀河系當中有可能同人通訊嘅文明嘅數量；
: = 銀河系當中恆星產生嘅率（呢個數字極大）
: = 一粒恆星會有行星嘅機會率
: = 每粒有行星嘅恆星平均有幾多粒能夠容納生命嘅行星
: = 一粒能夠容納生命嘅行星有幾大機會會真係有生命出現
: = 一粒有生命嘅行星有幾大機會會有有智能嘅生命出現，並且出現文明
: = 一個文明有幾大機會會開發到能夠向太空傳達資訊嘅科技
: = 一個高科技文明將可探測嘅訊號傳去太空所需嘅時間

## 文學作品
啲科幻作品同神話入面有好多關於外星生物嘅描寫。好似科幻作品入便嘅「火星人」、卡通入便嘅超人家族、《龍珠》入面嘅「孫悟空」，仲有紅底面寫嘅超人等等。
## 睇埋
*戴森球
*費米悖論
*黑暗森林法則

## 引咗
精神虐待

**精神虐待**、**心理虐待**係通過打擊人嘅精神而虐待受害人嘅一種虐待方式。

## 細路
### 排斥同弧立
細路成日俾人勁批評、無端端俾人鬧、取笑同冷漠對待。亦冇正常社交嘅機會，好似困間屋裏頭。踩低佢嘅個人價值，生理與情緒發展方面，完全冇人理、照顧。

### 威嚇
以恐嚇嘅方發苛刻管教，令佢哋好驚同不安。令佢哋覺得安全受到長期威脅。

### 誤導
向細路灌輸錯嘅意識同思想，令佢哋冇接受正確教育嘅機會，搞到佢哋傾向用暴力解決問題、濫交及濫用藥物等。

## 參考資料
* 社會福利署單張 (2006)。《正視虐兒問題 積極伸出援手》。

## 睇埋
* 家庭暴力
* 虐兒
* 身體虐待
* 性虐待
罐頭音樂

**罐頭音樂**係一類現成嘅流行音樂，講緊唱片公司因為要賺錢，所以好快寫好多歌，所以做到好似一個個罐頭咁，首首都係咁上下，同度身訂造嘅配樂相對。

罐頭歌最常就係幫電影、電視、或者廣播劇嚟做配樂用，不過因為罐頭歌一般旋律同節奏又都係嗰啲、編曲又一成不變，所以啲歌冚唪唥都冇乜特色、甚至死版都爆。同嚮其它影音後期製作嘅時候，如果剪接師傅為咗交貨快趣、成本平、老細要求又唔高，就會用罐頭音樂。

有人話，罐頭音樂冇感情、有時完全同套戲都唔夾，九唔搭八都會配搭上去，好似垃圾戲、七日鮮之類。

不過，有啲罐頭音樂都配得好成為經典，例如1970年代黃飛鴻電影系列嘅主題曲《將軍令》，都係罐頭音樂。原先《將軍令》係中國大陸一首流行曲，收尾俾香港人不問自取用咗嚟做罐頭音樂。

分類:音樂
波鞋

**波鞋**，係打波或者踢波嗰陣時着嘅鞋。唔打波嗰陣都可以着波鞋，因為啲人覺得波鞋舒服、有型、時興過皮鞋、拖鞋，所以好多人着波鞋出街。

波鞋有好多類，照運動分，有波砵（足球鞋）、羽毛球鞋、跑步鞋呢啲。

## 圖

File:Adidas Samba sneakers, Originals branch.JPG
File:AirmaxBWJPG.jpg
File:Shoes sport-right.png


## 廠
* 美津濃
* Puma
* Umbro
* Nike
* Adidas
* Reebok
* 匡威

## 睇埋
* 波鞋街
* 白飯魚 (鞋)
盆栽

，又叫做，係用個花盆嚟到種嘅植物。盆栽係人工種植嘅觀賞植物，唐朝同宋朝嗰陣已經好興。清朝有個思想家龔自珍寫咗篇散文，叫《病梅館記》就係講當時啲文人雅士鐘意點樣玩盆栽。

## 睇埋
* 假山
* 九曲橋

## 有關嘅書
* 中國盆景製作技藝 作者：徐曉白
* 盆景製作與養護 作者：馬文其
* 盆景製作與養護 作者：卜復鳴
* 盆景製作技法與鑒賞 作者：周武忠
呼吸作用

**呼吸作用**（，**Respiration**）係一種生化過程，係動植物嘅細胞將有機物利用氧進行化學分解，而產生出能量。咁又稱之為**細胞呼吸**（**Cell respiration**）。

一般嚟講，動植物所需要嘅能量，都係嚟自呼吸作用。

喺呼吸作用入面，三大營養物質：碳水化合物、蛋白質同脂質，都會被拆解，透過幾個步驟，將能量轉移到還原性氫（化合價為+1嘅氫）入面。加入埋吸入咗嘅氧氣，氫同氧化成水（氫+氧），營養入面嘅碳同另一部份嘅氧結合成二氧化碳。與此同時重有能量產生出嚟，畀動植物自己用。
鹵水

**鹵水**，又叫**鹵水汁**，或寫做**滷水**、**滷水汁**，係中國粵菜同閩菜成日用嘅調味料，係一種用多種香料煮成嘅醬油。材料主要包括花椒、八角、陳皮、桂皮、甘草、草果、沙薑、薑、蔥、生抽、老抽同冰糖。

一般舖頭會翻用鹵水，有時會同一煲鹵水汁用足幾十年。

## 寫法
喺烹飪，「鹵水」、「滷水」二詞已經互通，兩者都係指調味醬汁鹵水，不過鹵水嘅傳統寫法係「鹵」水，唔係「滷」水。「鹵」係名詞，係「鹽」嘅意思（現代唔單指食鹽，泛指所有鹽）；而「滷」係動詞，係「用鹵水煮」嘅意思。

以下係用傳統寫法嘅例子，僅供參考：

* 鹵水
* 鹵味
* 鹵水雞翼
* 鹵水雞髀
* 鹵水雞蛋
* 鹵水鵝
* 鹵水墨魚
* 鹵水豆腐
* 鹵水牛𦟌
* 鹵水牛肚
* 鹵水豬耳
* 鹵肉飯（滷肉飯更常見，但係唔係傳統寫法）
* 鹵肉：用鹵水煮成嘅肉
* 滷肉：用鹵水煮肉
* 鹵蛋：用鹵水煮成嘅蛋
* 滷蛋：用鹵水煮蛋
* 鹵菜：用鹵水煮成嘅餸菜，同鹵味
* 滷菜：用鹵水煮餸菜
* 滷嘢食：用鹵水煮嘢食

現代兩詞都好常用，又互通，已經冇作區分，而臺灣興用「滷」水。

## 用途
* 鹵水肉類
* 鹵水豆腐
* 鹵水雞蛋
* 鹵水鵝
* 鹵水墨魚

## 參考
衞斯理

**衞斯理**（Wisely），小說系列，以衞斯理做主角，香港作家倪匡所寫，歸入科幻小說或者靈異小說。書講偵探，又講冒險，又講靈異。

倪匡寫之外，亦授權其他人寫衞斯理。

主角衞斯理，中國來港定居，有家底剩落，生意有經理打理，可以盡情探險，環遊世界。佢有功夫根柢，但唔係功夫蓋世，聰明，又唔係絕頂聰明，有時心急衝動，而陷於險境。識好多人，尤其係差人，同國際刑警打交道。

女主角多數為白素，幫會白老大嘅女。

小說早年連載於明報，及後就改為發行單本。衞斯理好多次拍成戲，電視同電影都有，亦有廣播劇同漫畫。

## 名
衞斯理個名，出自大坑衞斯理村。村名衞斯理，為英文Wisely對音，出自基督教循道會創辦人約翰衞斯理，Wisely亦有明智、聰明、博學之意，同小說主角相符。

## 系列
倪匡寫**衞斯理系列**有一百四十五本：

後尾亦有本前傳，叫少年衞斯理。
阮文雄

**阮文雄**（越南文：**Nguyễn Văn Hùng**，英文：**Peter Nguyen**；）係位活躍喺中華民國台灣嘅澳洲籍越南人天主教神父同人權活動家，美國國務院叫佢做「結束今日奴隸制嘅英雄」。

阮文雄喺越南共和國平綏省人，屋企屬中下階層，有兩兄弟同五姊妹。老竇係漁夫，最後因長期病去世。而佢老母係位越南北部虔誠嘅天主教徒，老竇死咗之後，成為家中生計就主要靠老母。阮文雄跟老母信天主敎，從早年起就致力於幫助不幸者；佢學聖方濟各，偷屋企嘢食接濟窮人。

1979年，佢搭隻擁擠細船離開越南；36小時後俾一隻掛挪威國旗嘅船救起，送咗去日本，佢加入聖高隆龐外方傳教會。喺日本嘅聯合國難民營住咗3年，做過唔同嘅嘢，包括公路修理工、鋼鐵廠工人同挖墓人，賺得學費讀書。

1988年，去台灣傳教，喺澳洲悉尼一間神學院讀書。1991年，祝聖成為神父。1992年，再返到台灣。

2003年10月，佢喺桃園縣成立越南外勞配偶辦公室，為在台越南人提供援助。美國越南裔廣播電台小柴棍電台幫佢租到一間幼稚園二樓，兩間70平方英尺嘅房嚟瞓，另外兩間房攞嚟辦公。越南外勞配偶辦公室提供語言課程、食宿，以及法律援助。佢揭露對外籍勞工同外籍配偶嘅虐待情況，令到美國國務院將中華民國台灣列為第二類觀察名單國家（唔多做反人口販賣嘅嘢），搞到中華民國政府喺國際間幾尷尬，令佢受到威脅，夜晚唔出街。佢話，雖然台灣人友善，但係階級觀念重，將外籍勞工同外籍配偶視為「僕人」，虐待佢哋。

工作之餘，佢鍾意彈結他同畫中國畫。佢阿媽住喺悉尼。

## 註

## 出面網頁
* 
*
中型威力槍彈

傳統步槍嘅大口徑子彈用響自動步槍時嘅威力太大，響全自動射擊時無辦法有效咁控制枝槍嘅跳動和後座力。而冲锋槍使用的手槍子彈響中遠距離上威力唔夠勁，為左解决e個問题，響1934年，德國開始研究短火藥筒步槍子彈，以威力同連射時控制射擊嘅精準度，而e種短藥筒弹藥俾人叫做中型威力槍彈。它的有效射程缩短左。因為根據第一次世界大戰時嘅經驗，步槍嘅作戰距離缩短左，大多數響400米距離以内射擊。係最初，e種降低射程的思想並不被接受，但係之後各國都開始用佢。

## 歷史

美國首先響第二次大戰前夕，研究了半自動的M1卡賓槍同專用嘅.30卡賓槍子彈（7.62 X 33毫米），可算係第一種正式被採用嘅中型威力槍彈，但係佢嘅威力偏低而無被人認為是應該響正规進攻戰到用，主要作為防衛或者特種作戰用彈藥。
響1941年，德國成功研制左7.92 x 33毫米步槍子彈並開始生產佢，彈壳長度由原先嘅7.92 x 57毫米標凖步槍子彈减至7.92x33毫米，彈藥量由3克减至约1.6克，威力比標凖步槍子彈低，但係大過.30卡賓槍子彈而被人認為中遠距離使用嘅子彈。至到第二次世界大戰後期，德國首先為部隊装備左射7.92毫米中型威力槍彈的StG44突擊步槍。

之後響1943年，蘇聯亦研制咗7.62 x 39毫米M1943中型威力槍彈，呢種子彈嘅威力同德國嘅7.92 x 33毫米子彈相似。

中型威力槍彈的出现有效咁解决左自動步槍的射擊控制問题，亦都统一左班用武器嘅彈藥以簡化後勤部隊嘅工作量，更令到全自動射擊武器成為各國軍隊嘅主要步兵武器装備。越戰時期美國嘅M14自動步槍作戰嘅效能不良，他地即刻改用小口徑步槍彈的M16突擊步槍，之後蘇聯亦都響1970年代以7.62 x 39毫米M1943嘅子彈為藍本另行研究左5.45 x 39毫米槍子彈，俾小口徑嘅AK-74用。
趙氏

**趙**（）係漢族姓氏，喺《百家姓》裏頭排第1位。

## 名人
*趙烈侯：中國戰國時期趙國嘅君主，趙獻侯嘅仔
*趙奢：外號「馬服君」，戰國時代東方六國嘅八大名將之一
*趙政：後世通稱嬴政，嬴姓，趙氏，名政，有時又稱為趙正。歷史書多寫作秦王政或者始皇帝，係中國史上第一個皇帝
*趙佗：南越國嘅開國君主
*趙子龍：三國時代嘅蜀漢五虎將之一、永昌順平侯
*趙匡胤：宋朝開國君主
*趙普：北宋初年名臣
*趙孟頫：元朝畫家
*趙少昂：中國畫家
*趙元任：中國語言學家
*趙樹理：中國作家
*趙紫陽：前中共中央總書記同國務院總理
*趙薇：中國女演員、導演、電影製片人
*趙文卓：中國男演員、畢業於北京體育大學武術系，曾獲全國武術冠軍
*趙麗穎：中國女演員，河北省影視家協會副主席
*趙忠祥：中國前主播
*趙心童：中國職業士碌架運動員，亞洲首位士碌架世界錦標賽冠軍得主
*趙又廷：臺灣男演員，藝人趙樹海二仔
*趙小僑：臺灣女演員，曾經為喬傑立家族旗下女團七朵花嘅團長
*趙傳：臺灣男歌手
*趙自強：臺灣知名舞台劇演員、兒童節目主持人
*趙少康：臺灣政治人物、媒體企業主、時事評論員，國民黨籍立法委員
*趙天麟：臺灣政治人物，民主進步黨籍立法委員
*趙長鵬：華裔加拿大籍企業家，加密貨幣交易平台幣安的創始人，加拿大首富
*趙從衍、趙世彭、趙世曾、趙世光家族：香港富商，華光海運、卓能集團主席
*趙雅芝：香港女演員，1970至80年代無綫電視「四大花旦」之一
*趙學而：香港女歌手同演員。
*趙希洛：香港女演員同節目主持
*趙璧渝：香港女藝員
*趙慧奈：香港中日混血新聞女主播
*趙祥誠：香港男藝人、街頭舞蹈員，全民造星III冠軍
象 (郡)

**象**係一郡，估計主要喺中國廣西同越南北部。秦攻入嶺南置**象郡**。秦末大亂時，趙佗建南越國吞拼。漢劉徹做皇帝，下令攻入南越國，將地改名日南。

## 註

類:中國古地名
類:秦朝
類:廣西
類:越南
象 (搞清楚)

**象**係唐字，原指象，亦都可以指：

*象 (郡)，秦郡
*象 (象棋)，中國象棋嘅一種棋仔，又叫做**相**。
*象 (朝鮮將棋)，朝鮮將棋嘅一種棋仔。
*象 (國際象棋)，國際象棋嘅一種棋仔。
*象 (童謠)，日本童謠。
任囂

**任囂**（，「吟鰲」），係公元前3世紀嘅秦國將領。前222（秦始皇廿五）年，佢帶秦兵南下攻打嶺南，但冇打贏。之後，任囂再同趙佗一齊帶兵打嶺南，到公元前214年，佔領咗成個嶺南。之後，秦國封佢做南海郡尉。任囂死之前，同趙佗傾身後事，趙佗照佢意思，接任郡尉，並且建立咗南越國。
杜煥

**杜煥**係香港瞽師，係個盲人，善長南言。廣州出世，之後來到香港。佢1950年代到1970年代初，喺香港電臺唱南音。電臺唔請佢唱之後流落街頭賣唱。1975年，美國匹茲堡大學教授榮鴻曾博士，喺杜煥去世前，安排杜煥喺港島富隆茶樓演唱，重現場錄音，唱咗多首瞽師搵食歌，成為當今唯一留世正宗南音。

## 註
扭蛋

**扭蛋**（或者**扭蛋玩具**，，）係一類玩具，亦係種抽獎遊戲。扭蛋嘅蛋，查實係一個蛋形膠殼，裝住啲嘢玩，好多時都係模型，但亦有好多唔同嘢。扭蛋通常由人入錢入扭蛋機，再扭個掣碌出來，所以就叫扭蛋。
長吏

**長吏**係秦漢兩代高官嘅叫法。漢官吏有秩四百到二百石，就叫長吏，唔夠就叫少吏。
學警狙擊

《**學警狙擊**》係2009年無綫電視劇，演員包括苗僑偉、周海媚、吳卓羲、陳鍵鋒、謝天華、江若琳、梁嘉琪、林嘉華、盧宛茵、金剛、白彪、林利。

## 睇埋
* 2009年無綫電視翡翠台黃金時段電視劇一覽
* 學警系列
* Laughing哥
* Laughing Gor之變節
* 潛行狙擊

## 出面網頁
* 學警狙擊 - tvb.com
少吏

**少吏**即係**小吏**，官位唔高嘅官吏。漢吏秩百石以下係少吏。相反，高官就叫長吏。
西沙路

**西沙路**（），原本叫**泥涌路**（**Nai Chung Access Road**），曾經叫過**西沙公路**，係香港新界一條公路，駁往西貢同沙田以北馬鞍山。佢東起西貢大網仔路麥邊回旋處，北行途經企嶺下、十四鄉、烏溪沙，轉西南經馬鞍山市中心，到錦泰苑恆德街為止。早期只係到頌安邨恆康街，其後先伸長。西沙路馬鞍山一段，有港鐵馬鞍山綫架空路軌，由烏溪沙站去到恆安站。

西沙路唔斜，但有多彎位。

1970年代末期，就開始起西沙路，早期只由大網仔路伸到泥涌，叫**泥涌路**。喺1986年先改名**西沙公路**。隨住沙田新市鎮向東北擴展到馬鞍山，到烏溪沙為止，香港政府將馬鞍山路由恆安邨同耀安邨向東伸展，同直達泥涌嘅西沙公路駁埋，令西沙公路延長，並喺1988年通車。馬鞍山市中心一段已預留中央空間起馬鐵綫（今港鐵屯馬綫）。 

西沙路馬鞍山市中心一段，時速限制每個鐘70公里，而西貢大網仔路交匯處起到泥涌帝琴灣止，就降為50公里，之不過後尾都放寬到70公里 。九巴由西貢開出嘅99號綫及299X綫，都經此路，分別以恆安邨同沙田市中心為總站。


File:HK_SaiShaRoad_MakPin.JPG|西沙路起點麥邊回旋處
File:HK_SaiShaRoad_OTau.JPG|西沙路近澳頭，為雙向單綫無分隔路段
File:Sai Sha Road.jpg|西沙路近帝琴灣，為雙向雙綫分隔路段
File:Ma On Shan Station Sai Sha Road.jpg|西沙路近馬鞍山站
File:HK_SaiShaRoad_ChungOnEstate.JPG|西沙路近馬鞍山運動場同頌安邨一段


## 參考

## 睇埋
* 沙田區
* 馬鞍山 (香港市鎮)
* 西沙茶座

## 出面網頁

* 立法會財務委員會：介乎錦英路與日後的T7號主幹路交界處的西沙路擴闊工程
* 路政署將擴闊西沙路路段
傀儡政府

**傀儡政府**或者**傀儡政權**，係表面睇落去似乎係主權獨立，查實畀外國強權控制，冇權，乜嘢都要聽人哋話嘅政府。呢啲噉樣嘅政府統治嘅國家又叫做**傀儡國家**。

## 個名
「傀儡」即係，畀人用線控制手腳頭頸，扯邊一條線邊一唿就喐一下。呢度「傀儡」同「政府」合埋，即係話個政府好似傀儡噉畀人控制支配噉解。

## 傀儡政府舉例
* 
:1130年～1137年，金國封做「齊國」皇帝，首都大名府，名義上話統治黃河以南。劉豫嘅齊國查實係金國嘅傀儡，正史叫佢做「偽齊」

* 西南高加索臨時國民政府
:1918年～1919年，鄂圖曼帝國控制既傀儡政權

* 遠東共和國
:1920年~1923年，蘇聯嘅布爾什維克

* 中華蘇維埃共和國
:1931年~1937年，喺中國江西、福建嘅蘇聯傀儡政權

* 滿洲國
:1932年~1945年，喺中國東北嘅日本傀儡政權

* 
:1935年～1938年。之後同「中華民國臨時政府」合併

* 
:1936年~1939年]。1937年改名做「蒙古聯盟自治政府」，1939年併入「蒙古聯合自治政府」

* 
:1937年~1939年，1939年併入蒙古聯合自治政府。

* 
:1937年~1939年，1939年併入蒙古聯合自治政府。

* 
:1937年~1940年

* 
:1938年~1940年。1938年編入咗嗰年成立嘅「中華民國南京國民政府」

* 
:1939年~1945年，1941年，內部叫「蒙古自治邦」，「半獨立國」化

* 中華民國南京國民政府
:1940年~1945年

* 頓涅茨克人民共和國
:2014年~2022年，喺烏克蘭頓涅茨克州嘅俄羅斯傀儡政權

* 盧甘斯克人民共和國
:2014年~2022年，喺烏克蘭盧甘斯克州嘅俄羅斯傀儡政權

## 睇睇
* 
* 保護國
*
朗奴列根

**朗奴列根**（；；），又**列根**，係第40任美國總統，任期由1981年到1989年。原本從事娛樂事業。

列根本身係個主持人，曾經報導過球賽，又做過真人騷主持，重拍過電視劇同電影。到1966年佢開始投身政壇。嗰年佢當選咗加州州長，一做就做咗兩任，到1975年為止。1980年佢打敗當時嘅卡特，當選美國總統。

列根出咗名演講一流，傳媒形容佢係「偉大嘅溝通者」。佢曾經有句話俾人視為經典：「政府唔係解決問題嘅最佳途徑，政府本身先至係問題所在。」佢認為國家好多問題，往往都係政府一手造成，所以佢喺任內，將稅率降低咗25%，又降低利率，撤銷咗好多擾民嘅管制，使到美國經濟喺1982年開始有所起色。列根做總統影響咗1980年代美國嘅文化同科技，因此1980年代又被稱為「列根時代」。

好多人都話列根係美國搞冧蘇聯嘅主要人物，因為佢曾經喺演講入面話過「要將蘇聯送入歷史嘅煙灰缸」。但係歷史學家睇法並唔一致，一啲人認同；但一啲人就認為蘇聯其後解體，只係咁啱得咁巧。喺列根兩屆任期完咗之後，佢個副手老布殊坐正咗總統位。

列根老年有老人癡呆症，喺2004年6月5號因病去世，終年93歲。

## 參考

## 出面網頁
*
占美·卡特

**占美·卡特**（**James Earl "Jimmy" Carter, Jr.**，）係第39任美國總統，1977年至1981年期間就任。占美·卡特屋企係種花生，所以有個花名叫「花生總統」。佢係美國歷史以嚟第一個活到一百歲嘅美國總統。

占美·卡特後生嗰陣曾經打過仗，無耐佢返到鄉下種花生，結果一種就種咗過千畝農地。1971年佢當選佐治亞州州長。只係做咗一屆，1976年佢當選美國總統。

對於占美·卡特美國人嘅評價通常都唔係好好，因為美國多數人都認為佢無能。啱啱上任好多法例草案都得唔到通過；經濟上通貨膨脹又解決唔到，失業率重升咗7.5%；外交方面占美·卡特喺1979年伊朗人質危機入面處理手法，亦都經常俾人批評。當時伊朗有班學生衝入美國使館，脅持使館入面好多人。占美·卡特一直以談判手段解決問題，但因此同伊朗嘅關係惡化。最後占美·卡特派部隊營救人質，最後搞到人質死晒咁滯。就因為呢件事加埋經濟政策嘅失敗，1980年占美·卡特輸咗畀列根，連任失敗。

美國人通常話占美·卡特唔做總統嗰陣，比起做總統嗰陣更加稱職。佢卸任之後成日都喺國際戰事入面做調停人，結果攞咗2002年諾貝爾和平獎。

## 個人榮譽

* 時代年度風雲人物（1976年）

### 諾貝爾獎
* 諾貝爾和平獎（2002年）

### 榮（名）譽博士（部份）
*  聖母院大學名譽法學博士（1977年）
*  賓夕凡尼亞大學名譽法學博士（1998年）
*  牛津大學 （2007年）
*  香港浸會大學榮譽人文學博士（2011年）
*  南京大學名譽博士（2012年）
*  皇后大學名譽法學博士（2012年）

## 攷

## 出面網頁

* 

類:南京大學名譽博士
類:香港浸會大學榮譽博士
類:人瑞
南半球

**南半球**係指地球赤道以南嘅地方。

南半球主要包括亞洲嘅小部分、非洲中部同南部、大洋洲全部、南美洲大部分、南極洲全部。

喺南半球，夏季喺12月到2月，冬季喺6月到8月，同北半球四季相反。

南半球嘅海洋有太平洋、大西洋、印度洋。
東區海底隧道

**東區海底隧道**（），簡稱**東隧**，係香港第二條過海行車隧道，亦係香港第一條公路鐵路兩用隧道。

## 概要
東區海底隧道全長2.2公里，連接香港島東部同九龍東部。佢有5條管道，其中兩條係雙程雙線行車管道，2條係畀港鐵將軍澳綫鐵路列車用（2002年8月3號之前係觀塘綫），以及一條容納環境控制系統嘅管道。隧道南端喺鰂魚涌，同4號幹線東區走廊交匯。而收費廣場就設響北端嘅茶果嶺出入口，共有14個收費亭，其中10個係人手收費亭，剩低4個係快易通專用嘅自動收費亭。車速限制每小時70公里。

東區海底隧道喺1986年8月7號動工，由中信泰富、熊谷國際、保華 (新隧道)及丸紅香港華南有限公司旗下嘅新香港隧道有限公司起，1989年9月21號由港督衛奕信帶領車隊通車，成為東隧第一個使用者，同日夜晚10點正式通車，11月9號當時係英國王儲嘅查理斯三世訪港第一日行程，到東隧主持開幕儀式。

2016年8月7號，新香港隧道有限公司嘅專營權完咗之後，東區海底隧道俾政府接收，香港法例368章《行車隧道（政府）條例》同埋附屬法例適用範圍擴展至東區海底隧道，同時215章《東區海底隧道條例》同埋附屬法例廢除。

## 過往收費

## 行經嘅巴士線
*302、307、307A、307P、373、382、600、601、601P、603、603A、603P、603S、606、606A、606X、608、608P、613、613A、619、619P、619X、621、641、671、673、673A、678、679、680、680B、680P、680X、681、681P、682、682A、682B、682P、690、690P、694、N307、N619、N680、N691、88R

## 相

Image:Eastern Harbour Tunnel Toll Plaza.jpg|東區海底隧道收費廣場
Image:Eastern Harbour Crossing.jpg|由太古城鳥瞰東區海底隧道


## 參考

## 睇埋
*海底隧道 (香港)
*西區海底隧道

## 出面網頁
*新香港隧道有限公司
西區海底隧道

**西區海底隧道**（），簡稱**西隧**，係香港第三條過海行車隧道，亦係全港首條三線雙程行車嘅過海隧道同埋全港最大嘅海底隧道。

## 概要
西區海底隧道係1993年9月2號動工，由中信泰富、嘉里建設及港通控股組成嘅香港西區隧道有限公司起，1997年4月30號通車。隧道全長2千米，車速限制每個鐘80公里。穿過維多利亞港，將西九龍填海區同港島西區西營盤兩岸獨立嘅道路網連埋一齊。

## 鄰近地標
*香港入口：
**西區副食品批發市場
**中山紀念公園、西區公園體育館
**西營盤站
*九龍入口： 
**東涌綫及機場快綫九龍站上蓋建築群：凱旋門、君臨天下、天璽、擎天半島、漾日居、W酒店、香港麗思卡爾頓酒店
**環球貿易廣場
**西九龍海濱長廊
**西九龍文娛藝術區
**圓方
**天際100

## 過往收費
西區海底隧道嘅收費有「法定收費」同埋「優惠收費」兩種。法定收費係法律上所訂立嘅收費，不過駕駛者行經隧道時，實際上收取嘅費用唔一定同法定收費一樣。駕駛者所繳交嘅隧道費稱為「優惠車費」。

## 收費





## 行經嘅巴士線
*88R、382、900（900X）、904、905（905A、905P）、907C、914（914P、914X）、930（930A、930B、930X）、933、934（934A）、935、936（936A）、948（948P、948X、948E）、950、952（952C、952P）、955、960（960A、960B、960C、960P、960S、960X、P960）、961（961P）、962（962A、962C、962G、962P、962X、X962）、967（967X）、968（968X、P968）、969（969B、969C、969P、969X）、970、970X、971、973（973P）、976（976A）、978（978A、978B）、980A、980X、981P、982C、982X、985（985A、985B）、986、987、989、A10、A11、A12、A17、E11（E11A、E11B、E11S）、N930、N962、N969、969N、NA10、NA11、NA12、X962、X970

## 相

File:24-11-2006 3-06-34.jpg|隧道九龍入口
File:Western Harbour Tunnel inside.JPG|隧道港島出口
File:24-11-2006 3-04-40.jpg|收費閘口
File:HK West Kowloon Tunnel Admin Bldg.jpg|行政大樓


## 睇埋
*海底隧道 (香港)
*東區海底隧道

## 出面網頁
*香港西區隧道有限公司官方網
愚人節

**做人節**（**April Fools' Day**）喺每年嘅4月1號，起源自歐美地區，但並未俾任何國家認定為法定節日。喺呢一日啲人習慣以各種方式互相欺騙、整蠱同取笑，而呢啲玩笑可能喺之被識穿。不過如果個玩笑玩得太大話，就有可能會引起恐慌，產生較大規模嘅反響同進一步變成為謠言或都市傳說等。
草原鵰

**草原鵰**（*Aquila nipalensis*）係一種大型，但動作好緩慢嘅大鵰。

## 特徵
羽毛睇落去總係好亂，毛色亦變化多端，可以用飛羽同尾羽上嘅深色橫紋嚟分辨（不過並唔明顯）。鍾意喺空曠嘅地方狩獵。幼鳥有獨特嘅「咖啡加奶」嘅顏色，翼下中間有顯眼嘅白色橫紋帶。亞成鳥翼下保留有白色橫紋帶嘅痕跡。成鳥呈深褐色，好多時可見到枕部有偏黃色嘅斑塊同背脊有一個淡色斑點。靜止嗰陣重可以見到咀角邊緣伸延到眼睛嘅後緣。

## 壽命
平均40至60歲。

## 分布
歐洲、俄羅斯中部、中亞地區係繁殖地，但會南遷到非洲東、南部地區過冬。

香港攝影人士係喺2008年12月22號，喺米埔自然保護區發現一隻年幼嘅草原鵰。起初，重以為佢係冬季恆常嚟港但數目唔多嘅烏鵰，但係後嚟佢喺大約一個禮拜前再度被發現，並證實係草原鵰。佢嘅出現令到好多本港觀鳥者好興奮，因為草原鵰廣泛分佈全球，但甚少喺東亞區域出現。 

香港海洋公園喺2010年1月「雀鳥劇場」翻新後，亦引入4種猛禽，當中包括草原鵰「Zero」。



## 參考

*  Database entry includes justification for why this species is of least concern

* **Clark**, W. S. (1992): The taxonomy of Steppe and Tawny Eagles, with criteria for separation of museum specimens and live eagles. 'Bull. B.O.C.* *'112**: 150–157.

* **Olson**, Storrs L. (1994): Cranial osteology of Tawny and Steppe Eagles ''Aquila rapax'' and ''A. nipalensis''. ''[[Bulletin of the British Ornithologists' Club|Bull. B.O.C.]]'' **114**: 264–267.

* **Sangster**, George; Knox, Alan G.; Helbig, Andreas J. & Parkin, David T. (2002): Taxonomic recommendations for European birds. ''[[Ibis (journal)|Ibis]]'' **144'''(1): 153–159.  PDF fulltext

* 《香港及華南鳥類》ISBN 962-02-0360-7

## 睇埋
* 香港鳥類

## 出面網頁
* Closeups of the Steppe Eagle
* 世界自然基金會網頁：三種新雀鳥現身后海灣
端芬

**端芬**喺中國廣東，家下係台山市下一鎮，叫**端芬鎮**。中華民國時係個墟，叫**端芬墟**。

## 地理
端芬南行4千米到海口埠，21千米到廣海。北行11千米到冲簍墟，28千米到台山市區。東行10千米到浮石。

## 註

## 出面網頁
*
大三門島

**大三門島**，又叫**駝寧山**、**三門島**，喺中國廣東，係大鵬半島對出一島，家下歸惠州市管。

## 地理
大三門島北面對正大鵬半島個頭。海路西行，可到香港西貢半島嘅大浪灣。佢南面有幾個島，有青洲同小三門島。

## 史
大三門島原本叫駝寧山，舊時嘅海島，地圖上都叫山。佢南便嘅小三門島，先叫做三門。而門查實係窄嘅水道咁解，因為幾個海路畀幾個島間開，所以叫三門。

駝寧山一帶，舊時都係軍事重地，到1997年開放。

駝寧山西便係海關。

## 註
Capistrano

**Capistrano**，原本叫**SwitchTower**，係公開程式碼嘅架生，可以喺多部伺服器上行腳本程式（script）。佢最主要係用來安裝網站軟件（web application）。佢可以喺網站伺服器，自動軟件，包括支援事工，例如改資料庫咁。

Capistrano係用Ruby程式語言寫，用RubyGems來散佈開去。佢原本係為Ruby on Rails框架而寫，之不過家下都用埋來搞其他諸如PHP框架。

## 史
佢原本叫SwitchTower，2006年3月因為同個註冊商標撞名，所以改名Capistrano。

## 技術
Capistrano會用SSH，同時喺幾部機行指令。佢借用咗Rake嘅功能，可以定義一啲事工。佢重識用隧道過防火牆。

## 書
* 

## 註

## 出面網頁
* Official website
* Capistrano Wiki Documentation
* Official Link collection
* Capistrano's Rubyforge.org project
* deprec project: Deployment Recipes for capistrano
* Capistrano Changelog & Source Code
大襟島

**大襟**（**Tai Kam**），又叫**大襟島**，喺中國廣東，係台山市第三大島。個島響對赤溪半島對出，同半島隔個銅鼓海。

## 地理
大襟係廣東沿岸各島其一個。佢東面遠啲有荷包同大杧。南面有幾啲細好多嘅島，近啲有火燒排、番鬼卵，再南啲係小襟，再南啲係三杯酒。佢東南遠處係上川。大襟靠隔個銅鼓海就係赤溪半島，係大陸部份。最近嘅城係佢東北偏嘅赤溪。

大襟島上北有麻瘋醫院，南有南灣。

島上大部份地方都無開發，主要係漁業為主。周圍嘅海係中華白海豚棲息地。

## 註
荷包島

**荷包**（Kukok Ngao Kok），又叫**荷包島**，喺中國廣東，家下係珠海市下一島。荷包島形曲折，主要有三個大灣，下有好多細灣。

## 地理
荷包係廣東沿岸諸島之一。周圍大啲嘅島，北有大杧，東北有高欄，西有大襟。佢北面同大杧之間，有個島仔叫杧仔。

荷包北面有兩個灣，東嘅叫籠桶灣，西嘅叫大灣，而南面有個更大嘅灣，叫南灣。

荷包地勢平坦，之不過東有大腦山，高389米，西望洋山有山高206米。

荷包上主要聚居地係荷包村，喺島嘅北面。另有外重有幾條村。

## 註
銅鼓海

**銅鼓海**喺中國廣東，係台山市沿岸海域，喺赤溪半島同大襟左近。

## 名
銅鼓海個名，由赤溪半島最南嘅銅鼓村而來。

## 地理
銅鼓海底因為受附近帶泥江水多年沉積，海牀主要係泥為主。
荷包 (搞清楚)

**荷包**係唐字，可以指：

*荷包，即係銀包
*荷包島，珠海市對住南海一島
*荷包蛋，煎雞蛋
喜靈洲

**喜靈洲**（英文：**Hei Ling Chau**或者**Hayling Chau**），原名**尼姑洲**（**Niku Chau**），係香港一島。今日島上多數係監獄同戒毒所。

## 史
尼姑洲原有三族人，分別係林氏、曾氏同吳氏，都係19世紀末搬入。

1950年，香港政府想將佢個島變成專收留痲瘋病人，所以將原本十個屋企，成百人村民搬到大白、拾塱同長洲。因為無咗村民，只留低遺蹟。

1951年，國際痲瘋救濟會香港分會，會醫Neil Duncan Fraser喺島上開咗痲瘋病院，起石磚屋。重將個島改名叫**喜靈洲**，所個病院叫喜靈洲痲瘋病院。1960年代，最多收過540人。因為大家都怕痲瘋病，無乜其他人會上島。

1974年，痲瘋經已受到控制，唔係流行病，所以執咗痲瘋病院，將病人搬晒去荔枝角醫院。無耐個島就畀懲敎署接手。

1980年代，香港唔少島，包括尼姑洲，都用來收留來自越南嘅非法入境者，等佢遺返越南。

1987年，有位叫鮑嘉天嘅神父喺島上面發現新品種蜥蜴，之後命名做鮑氏雙足蜥。

2004年，香港政府想喺島度起座超級監獄，因涉及填海計劃，畀人反對而擱置。

家下島只用來監獄同戒毒所，分別係喜靈洲懲教所、勵新懲教所同喜靈洲戒毒所。而島外有避風塘，畀漁民避打風。

## 註
氯氟烴

**氯氟烴**（烴讀丁，chlorofluorocarbon或者CFC），又叫**氯氟化碳**、**氟氯碳化物**，係烴一類，含有氯原子同氟原子。

氯氟烴會破壞地球臭氧層，國際有協議咗佢係受環境保護管制。

## 出面網頁
*
烴

**烴**（讀ting1「聽」；英文hydrocarbon），又叫**碳氫化合物**，係碳同氫兩元素合成嘅有機化合物。

## 字
烴係化學造字，字形係碳嘅火字同氫嘅巠字組成。而讀法係碳字聲母加上氫字韻母，所以讀「聽」。之過因為有邊讀邊嘅習慣，亦俗讀「景」。

咁個字代表所有碳氫化合物。

## 有機化學
烴係所有有機化合物之母，所有有機化合物，都不過係由其他原子或基團，替咗部份烴嘅碳或者氫原子。

## 分類
烴可以分為脂鏈烴、脂環烴同埋芳烴。

### 脂鏈烴
係脂肪烴嘅一類，即係分子入面冇一個環，得一條碳鏈，可以開叉又可以係直直嘅一條碳鏈。脂鏈烴分為飽和烴同不飽和烴。飽和烴下有烷烴，而不飽和烴下有烯烴同炔烴。

例子有甲烷、乙烷（飽和烴）；乙烯、乙炔（不飽和烴）。

### 脂環烴
係脂肪烴嘅一類，即係分子入面係一個環，好似環己烷咁樣。

### 芳烴
芳烴，又叫芳香烴，當一個烴分子入面包含芳香環（苯環等等）嘅時候，就屬於芳香烴啦。例子有甲苯等。

## 註
CFC

**CFC**或**cfc**可以係： 

* 氯氟烴（chlorofluorocarbon），一類化合物嘅統稱
* 美國聯邦索賠法院（United States Court of Federal Claims）
* 車路士足球會（Chelsea F.C.），响英格蘭
* 些路迪足球會，响蘇格蘭
新街基

**新街基**係唐字，可以指：

## 地名
中國東北常見地名，指新嘅街基，有：

*新街基 (呼瑪)，中國黑龍江省呼瑪縣
新街基 (呼瑪)

**新街基**喺中國黑龍江，家下係呼瑪縣金山鄉之一村，隔籬就係黑龍江，對岸就係俄國。
鳩灣

**鳩灣**喺中國遼寧，喺遼東半島近尖，對住渤海一個海灣。佢同大港旅順夾住半島尖，旅順向東，鳩灣向西。旅順有鐵路伸入鳩灣。

## 史
大清北洋艦隊嘅平遠艦同鎮遠艦，甲午戰爭賠咗畀日本。1904年日俄戰爭，平遠艦喺9月18號，砲擊金州灣俄軍要塞之後，喺鳩灣洋面，觸動俄國水雷炸沉。兩個月後，濟遠艦又喺同一地點觸水雷炸沉。
金州灣

**金州灣**喺中國遼寧，係金州東便嘅海灣。

## 史
1904年日俄戰爭，日本同俄國打仗，日本派軍艦炮擊俄軍要塞。
柏威夏寺

**柏威夏寺**（；高棉文：，，拼音：Prasat Preah Vihear）係座古高棉印度教佛廟，2008年被認定為世界文化遺產。

由於佢喺正泰、柬邊界，兩國對呢座廟嘅歸屬爭議，1962年兩國為此鬧到上國際法庭，法庭判咗畀柬埔寨嘅柏威夏省管轄。2008年6月開始，泰、柬兩國因柏威夏寺一帶土地主權再起紛爭，期間出現多次軍事衝突。

## 出面網頁

* Preah-Vihear.com 國際法庭嘅裁決
* 對國際法庭裁決嘅分析
* 柏威夏寺簡介 
* 佛廟牆畫
鞍山

**鞍山**（；）喺中國遼寧，家下係個地級市，叫**鞍山市**。佢喺遼寧省中南部，係中國鋼鐵基地，有**鋼都**之稱。

## 地理
鞍山喺遼陽西南二萬八千米。

鞍山西同南都係山，而東同北係平地。
遼陽

:呢處講地級市，縣嘅話睇遼陽縣。

**遼陽**（；普通話拼音：**Liaoyang**）喺中國遼寧，家下係個地級市，叫**遼陽市**。遼陽屬中國東北古城之列。

## 地理
遼陽喺太子河邊西岸，地平。

東南28千米有城鞍山。
芒芝

**麥絲·芒芝**（，）係美國模特兒同豔星。佢有人類最大嘅胸，胸圍有153.67公分（42英寸），係健力士世界紀錄保持者。

## 出面網頁

*Welcome To The World Of Maxi Mounds
*Maxi Mounds 
*Maxi Mounds info
*Maxi Mounds @ Photoclub
*Maxi Mounds @ Bosombox
*
頌聖歌

**頌聖歌**（，，讀音：**三頌柏芭啦美**，泰國人一般淨係叫佢：*Kor Wor*&nbsp;&nbsp;ข.ว.&nbsp;唔駛叫全名）係一首讚頌泰王同向佢致敬嘅歌，喺泰王國電影院開映之前都要演奏或演唱佢，同時銀幕上會出示當今泰王拉瑪九世親近啲黎民百姓嘅畫面。所有在場嘅人都要即刻起身肅立向王帝致敬。

呢首歌嘅作者係奴華帝芒王子（สมเด็จพระเจ้าบรมวงศ์เธอเจ้าฟ้า กรมพระยานริศรานุวัดติวงศ์），凡響王室慶典度演奏佢亦同樣係必不可少。

1932年響泰國實行君主立憲之前佢係唯一嘅國歌。

## 非官方中文譯詞
:泰之天尊，萬民仰服，
:至高無上，君德昭彰，
:心之有王，國法昌明，
:卻克裡朝，長運盛隆，
:（泰國人嘅）洪福安泰，必可保全，
:心祈合掌，眾祝我王，
:無願弗屆，（齊呼）萬歲。

## 參考文
* 《泰王國國歌》
 
## 出面網頁
* 《頌聖歌》嘅詠唱 (**MP3**)
* 泰國電視11臺演奏佢 (**MP3**)
*呢度有段錄影 (**YouTube**)
*HKiBBS：響泰國睇戲嘅經歷
芝娃娃

**芝娃娃**（，西班牙語「chihuahua」）係純種狗之中最細嗰種，個名來自墨西哥同名地方（芝華華）。

## 外形
芝娃娃嘅特點係細隻，眼大、耳仔大、條尾豎起。美國犬業俱樂部（AKC）只承認一種芝娃娃，但其實呢隻犬種有好多型態、花色同埋長短毛之分。分為短毛種同長毛種，短毛多啲見，而長毛芝娃娃身上嘅毛質會比較光澤且柔軟，後肢肌肉較發達。性情勇敢不過好怕凍，鍾意熱同曬太陽。長毛種嘅耳仔、腳同尾巴都有裝飾毛，但係毛未長到拖地。花紋顏色方面，墨西哥地區以前以黑色品種居多，不過而家毛色有好多隻，抱括奶油色、紅色、啡色、黑色中夾雜有黃啡色、朱古力色、灰色、各種混色。佢哋嘅重量介乎一至五公斤之間（但 AKC 唔認可超過3公斤嘅芝娃娃），高大概十五至廿五厘米。

## 性格
芝娃娃嘅性格同埋佢哋嘅忠誠，令佢哋經常俾人讚。但係由於佢哋體型細，所以好易受到傷害。所以芝娃娃並唔適合做細路嘅寵物。反而，芝娃娃最啱陪老人家，或未婚女性。佢哋細小嘅體型亦為佢哋帶嚟好處：細隻，令佢哋可以輕易適應現代嘅生活環境，包括市區同細大廈單位。再加上芝娃娃機警、聰明，令一啲城市人鍾意養佢哋做寵物。一般嚟講，芝娃娃犬可以有十五年或以上嘅命。

## 歷史
目前人類掌握有關芝娃娃起源資料重係好少。現時有一個講法，認為芝娃娃嘅祖先，可能同九世紀時支配今日墨西哥周圍嘅阿茲提克文明有關。佢哋嘅皇室養咗一種叫 Techichi 嘅狗。呢種犬種同芝娃娃好似，但係大隻啲。現時芝娃娃係寵物，但喺當時，佢哋有宗教意義，攞嚟陪葬。由於咁耐，佢哋係北美最古老嘅狗種。

今時今日嘅芝娃娃，係喺十九世紀由美國引入墨西哥當地嘅原種狗，再同其他犬種雜交而成。

## 相關電影
* *[[老佬芝娃娃]]* - 和路迪士尼影片 2008年出品

## 出面網頁

* 芝娃娃飼主嘅交流網站
* 有好多芝娃娃相片嘅網站
* 國民新偶像
* 香港芝娃娃專門店
先鋒 (北韓)

**先鋒**（，拼音Sonbong或者Sŏnbong），舊稱**雄基**（Unggi），喺北韓東北一城，對住日本海。家下佢係個郡，叫**先鋒區域**。

行政上佢夾埋西南16千米嘅羅津，叫羅先直轄市，市治亦喺先峰。

先鋒轄地喺中國同俄國邊境。

## 地理
先鋒喺個雄基灣以北，雄基川喺由北過城西入灣。

類:羅先
邏輯課題一覽

*經典邏輯
**三段論(傳統邏輯,詞項邏輯)
**布爾邏輯
**語句邏輯(命題邏輯)
**謂詞邏輯(量化邏輯)
*數理邏輯
**代數邏輯
***布爾代數
***關係代數
**模型論
**證明論
***希爾伯特演繹系統
***自然演繹
***相繼式演算
***Curry-Howard對應
**遞歸論
***λ演算
***組合子邏輯
**公理化集合論
**二階邏輯
**哥德爾不完備定理
*直覺邏輯(構造性邏輯)
**Heyting代數
**中間邏輯
**直覺類型論
*多值邏輯
**三值邏輯
**模糊邏輯
**概率邏輯
*亞結構邏輯(子結構邏輯)
**線性邏輯
**相干邏輯
*非單調邏輯
**缺省邏輯
**自動認識邏輯
**可廢止邏輯
*模態邏輯
**真勢模態邏輯
**認識邏輯
**道義邏輯
**時間邏輯(時態邏輯)
**動態邏輯
**可證明性邏輯
**可解釋性邏輯
*哲學邏輯
**次協調邏輯(弗協調邏輯)
**自由邏輯
*辨證法(辨證邏輯)
*非形式邏輯
*邏輯推理
**演繹推理
**歸納推理
**溯因推理(設因推理，假設推理)
**可廢止推理
*邏輯史
**工具論(古希臘)亞里士多德(BC384-BC322)
**思維規律研究(英國)喬治·布爾(1815-1864)
**概念文字(德國)弗雷格(1848-1925)
**數學原理(英国)羅素(1872-1970)
*邏輯學應用
**數學基础
**量子邏輯
**分析哲學
**電腦邏輯
**人工智能
**法律邏輯學
羅津

**羅津**（；Rajin或Najin）喺北韓東北一城。舊時**羅津市**，家下係**羅津區域**。

家下行政上佢同先鋒夾埋做羅先直轄市。

## 地理
羅津對出係羅津灣，係個幾長嘅灣。

佢北行16千米到先鋒。

類:羅先
琵琶島 (羅津)

**琵琶島**（Pip'a-sŏm或Bipaseom）喺北韓羅津區域東北一島。佢響琵琶洞對出，北係雄基灣，南係倉津灣。

類:島
類:北韓地理
羅先

**羅先**喺北韓東北，係個直轄市，由原本咸鏡北道嘅羅津同先鋒夾埋。

家下佢分先鋒郡同羅津地區。
柏芭啦美路 (布吉)

**柏芭啦美路**（英文寫：Thanon Phra Barami）係泰國布吉島芭東北頭嘅一條馬路。條路沿住海灘向南行，到達同他唯黃路交界處轉向東，再住東行八百米後接住韋捷宋琴路。

 
分類: 泰國布吉街道
⼀

**一**，又叫**一部**，係康熙部首。劃一碼為U+2F00，專用來代表部首。而一字碼係U+4E00。

## 史
《說文解字》首創**一部**，同一字形兼字義有關嘅字先歸入去。《康熙字典》精簡部首，保留一部，不過只係字形上來諗，收嘅字未必同一有關。一部係歸入子集，排第一。之後部首檢字法為主嘅中文字典，多數都跟康熙字典排法，**一**往往係第一個部首同第一個字。

## 字
《康熙字典》一屬嘅字，係有一橫為主，字形都係好基本，基本到唔會再拆，又唔會獨立出來做部首。

## 偏旁
一字字形可以做偏旁，不過唔係所偏旁都一有關。
相思樹屬

**相思樹屬**（；學名：）係豆科下面嘅一屬。入面有差唔多1000多種植物，其中有960種喺澳洲出，其他喺全球嘅熱帶到溫帶地區都可以搵到。

## 屬下嘅品種
* 銀荆 Acacia dealbata
* 三角葉相思樹 Acacia pravissima
* 密花相思樹 Acacia pycnantha
* 臺灣相思樹 Acacia confusa
金合歡

**金合歡**（；學名：**'），又叫**夜合花**（）、**葉合花**（）、**金鳳'''（）；係豆科金合歡屬嘅一種常綠喬木仔或灌木，原產地喺南美洲，而家喺全球各地嘅熱帶或亞熱帶地區都可以搵到。

## 名
### 「夜合花」或「葉合花」
由於呢種植物嘅花有朝開晚閉嘅習慣，加上佢嘅花葉柄基部嘅關節部位啲細胞有好靈敏嘅光同熱反應，所以「夜合花」或「葉合花」嘅名就係噉嚟。

## 形態
呢種植物一般有2~4米高；樹皮係啡色，比較吤；樹幹超多分枝，而且啲細枝成日好似個英文「Z」字噉彎，有細嘅皮窿；樹脂有樹膠響度，莖比較硬。而佢啲葉長1~2cm，一般係針刺嘅樣，冇毛，但生喺細枝嗰啲比較短。一般係10~20對嘅羽狀複葉形態。而佢嘅花係頭狀花序，一般喺葉杈度生1朵，有時一次生2~3朵，一般係金黃色嘅長花絲品種，花味都幾清香下，一般喺每年3~6月開花；佢嘅果係冇毛嘅啡色膨脹品種，好似個圓柱噉，長3~7cm，闊8~15mm。唔係超直就係彎曲品種，好似啲豆角噉；果入面有好多啡色嘅蛋形籽響度。另外，佢嘅根、樹皮、果都有好多單寧響度；一般喺每年9~11月結果。

## 朝開晚閉嘅習慣
金合歡之所以有朝開晚閉嘅習慣，係因為佢嘅花葉柄基部嘅關節部位啲細胞有好靈敏嘅光同熱反應。喺每日朝早，由於太陽東升，地面啲光強度同溫度都逐漸升高，花嘅葉柄基部啲細胞都逐漸吸水，由於細胞脹大咗，啲花葉都開咗出嚟。但喺每日挨晚，由於夕陽西落，地面啲光強度同溫度都逐漸降低，花嘅葉柄基部啲細胞都逐漸放水，由於細胞縮咗水，啲花葉都閂冚埋。

## 用途
金合歡嘅花可以提取芳香油整香水或香料，佢嘅果、根、樹皮可以整染料同做藥；而樹脂可以做工藝或藥品。另外，佢嘅莖可以做木材都得。另外，呢種植物重可以做行道樹、綠籬植物、庭院植物或盆栽都得。

## 有關嘅書
* 中国少年儿童百科全书 自然·环境 第426~427页　浙江教育出版社 ISBN·7-5338-1946-2/G·1942

## 出面網頁

*  金合欢 Acacia farnesiana (Linn.) Willd.  中国植物志
* 金合欢 Acacia farnesiana (L.) Willd. 中国植物物种信息数据库
* 澳洲国花 澳洲網通小團遊
* 金合歡, Jinhehuan 藥用植物圖像數據庫 (香港浸會大學中醫藥學院) 
* 金合歡 認識植物
* 金合欢开花了 科学网

## 註

類:金合歡屬
類:四季常綠植物
類:喬木
類:灌木
類:花卉
類:香花樹種
類:藥用植物
類:木材
類:植物油庫
類:香料
類:行道樹
類:綠籬植物